Grădinița cu program normal și prelungit  “NICHOLAS KINDERGARTEN” București, Sector 6                                                                                                                                                                                      


[image: image2.jpg]





Nr. înreg. 206/ 02.10.2026






                    
Discutat în CP din data de 01.10.2026
                                                                   Aprobat în CA din data de 02.10.2026
PLANUL DE DEZVOLTARE 
INSTITUȚIONALĂ 
al Gradiniței cu Program Normal si Prelungit

 ,,NICHOLAS KINDERGARTEN”
pentru perioada 2025-2030
Document revizuit
       Avizat, 

                 Director

      Mincu Dana-Alexandra  

CUPRINS
ARGUMENT
3
4MOTIVAREA NECESITĂŢII, FEZABILITĂŢII ŞI A OPORTUNITĂŢILOR PDI


CAPITOLUL I - DIAGNOZA MEDIULUI EXTERN ȘI INTERN
9
I.1. PREZENTARE GENERALĂ
9
I.2. ANALIZA DE TIP CANTITATIV
12
16I.3. ANALIZA DE TIP CALITATIV


I.4. DIAGNOZA MEDIULUI EXTERN - ANALIZA P.E.S.T.E.
20
I.5. DIAGNOZA MEDIULUI INTERN - ANALIZA SWOT
22
28I.6. CULTURA ORGANIZAŢIONALĂ


I.7. OFERTA EDUCAȚIONALĂ
29
CAPITOLUL II - VIZIUNEA ȘI MISIUNEA GRĂDINIȚEI
32
CAPITOLUL III - FUNDAMENTAREA MINIMALĂ ŞI MAXIMALĂ A PDI
33
CAPITOLUL IV - ȚINTE ȘI OPȚIUNI STRATEGICE
34
CAPITOLUL V - IMPLEMENTAREA STRATEGIEI
42
V.1. RESURSE STRATEGICE
42
V.2. REZULTATE AŞTEPTATE
44
CAPITOLUL VI - CONSULTAREA, MONITORIZAREA, EVALUAREA ȘI REVIZUIREA PDI
45
52CAPITOLUL VII - BUGETUL ESTIMATIV PENTRU IMPLEMENTAREA PDI




ARGUMENT

Dezvoltarea instituţională ar trebui să fie o preocupare permanentă a oricărui cadru didactic dintr-o instituţie de învățământ, cu atât mai mult cu cât acesta îndeplineşte o funcţie de conducere. Problematica managerială are o semnificaţie aparte în domeniul preuniversitar, cu precădere în cel preşcolar. Beneficiarii noştri sunt cei care vor avea o influenţă mare peste câţiva ani, drept pentru care educaţia lor are o importanţă covârşitoare. Specificul fiecărei unităţi de învățământ trebuie să se regăsească în proiectarea întregii activităţi. Unitatea trebuie să urmărească transmiterea de valori, atitudini, competențe dobândite de-a lungul perioadei de funcționare, dar să le combine cu entuziasmul, prospeținea, modernismul actual, astfel încât insituția să fie adaptabilă nevoilor  tuturor beneficiarilor educaționali.
Calitatea, eficiența și responsabilitatea muncii reprezintă trei indicatori fundamentali de performanță, pe care orice unitate de educație timpurie, fie ea publică sau privată, trebuie să îi atingă, pentru a răspunde cerințelor actuale ale societății. Într-o lume aflată într-o permanentă schimbare, educația devine un instrument esențial prin care copilul este sprijinit să își construiască propriul drum, fiind pregătit să valorifice oportunitățile pe care mediul înconjurător le oferă.

Educația timpurie are la bază patru fundamente de învățare, considerate pilonii cunoașterii:

· A învăța să știi – dobândirea instrumentelor de cunoaștere;

· A învăța să faci – dezvoltarea abilităților de acțiune și adaptare la mediul înconjurător;

· A învăța să trăiești împreună cu alții – capacitatea de cooperare și participare la viața comunității;

· A învăța să fii – dezvoltarea armonioasă a personalității, ca rezultat al integrării celorlalte dimensiuni.

Obiectivele principale ale învățământului preșcolar vizează dezvoltarea integrală a copilului, cu accent pe latura formativă: stimularea proceselor intelectuale, dezvoltarea capacităților de cunoaștere și exprimare, formarea unor deprinderi de autonomie personală și comportament civilizat. În plus, grădinița particulară vine în întâmpinarea nevoilor familiei prin alternative educaționale flexibile, printr-o atenție sporită acordată calității și printr-o relație directă și strânsă cu părinții.

Parcurgerea nivelului preșcolar oferă copilului un regim de activitate organizat, menit să îi dezvolte atât potențialul intelectual, cât și abilitățile socio-emoționale, cu sprijinul constant al familiei și prin activități extracurriculare adaptate. Pentru a răspunde standardelor europene și exigențelor actuale în domeniul educației, Grădinița cu program normal și prelungit „Nicholas Kindergarten” își propune să fie permanent conectată la schimbare, să administreze corect provocările și să valorifice oportunitățile mediului educațional privat.

Revizuirea Planului de Dezvoltare Instituțională (PDI) pentru perioada 2025–2030 răspunde nevoii de prognoză și viziune managerială, asigurând continuitate și performanță în activitatea grădiniței. Durata de cinci ani a planului respectă cadrul legislativ actual – Legea învățământului preuniversitar nr. 198/2023, cu modificările și completările ulterioare.

Revizuirea PDI-ului este un proces riguros, fundamentat pe realitățile și specificul Grădiniței cu program normal și prelungit „Nicholas Kindergarten”, și are la bază colaborarea tuturor actorilor implicați: conducerea unității, personalul educațional, copiii, părinții și partenerii educaționali din comunitate. Această colaborare consolidează eficiența și calitatea actului educațional, asigurând coerență între nevoile copiilor, așteptările părinților și misiunea grădiniței.

În acord cu legislația națională, asigurarea calității educației presupune abordarea integrată a trei domenii:
a) capacitatea instituțională;
b) eficacitatea educațională;
c) managementul calității.

Grădinița cu program normal și prelungit „Nicholas Kindergarten” funcționează ca un spațiu educațional deschis și flexibil, aflat într-o permanentă legătură cu părinții și cu alți parteneri educaționali. Această interacțiune creează o comunitate de învățare dinamică, în care actul educațional este continuu adaptat la schimbările societății și orientat spre formarea unei personalități armonioase, capabile să facă față provocărilor viitorului.

MOTIVAREA NECESITĂŢII, FEZABILITĂŢII ŞI A OPORTUNITĂŢILOR PDI
Planul de dezvoltare instituțională pentru perioada 2025–2030, revizuit în anul școlar 2026-2027, se fundamentează pe rezultatele obținute prin implementarea vechiului plan de dezvoltare instituțională și, totodată, pe analiza realistă a mediului extern în care funcționează Grădinița cu program normal și prelungit „Nicholas Kindergarten” și a mediului organizațional intern. Tehnicile de analiză SWOT și P.E.S.T.E. au permis o evaluare echilibrată a resurselor și a impactului pe care factorii externi îl au asupra activității grădiniței.

Planul de dezvoltare instituțională revizuit are în vedere eliminarea „punctelor slabe”, a cauzelor care le-au generat și a riscurilor asociate, precum și înlăturarea „amenințărilor” sau atenuarea efectelor acestora. Stabilirea scopurilor strategice a pornit de la identificarea „punctelor tari” și a „oportunităților” oferite de cadrul legislativ și de mediul educațional în care grădinița își desfășoară activitatea.

Scopurile strategice asumate izvorăsc din realitatea obiectivă constatată la nivelul Grădiniței cu program normal și prelungit „Nicholas Kindergarten”, corelate cu nevoile de educație ale familiilor pe care le deservește și cu tendințele actuale ale societății.
Planul de dezvoltare instituțională revizuit reprezintă voința comună a personalului didactic, a personalului administrativ și a părinților, fiind revizuit pornind de la punctele tari și slabe (analiza SWOT) ale activității educaționale, avându-se în vedere următoarele aspecte:

· Integrarea României în Uniunea Europeană impune atingerea unor standarde calitative educaționale, reconsiderarea misiunii educaționale a grădiniței, implementarea tehnologiei IT, dezvoltarea unor competențe culturale specifice, stăpânirea limbilor de circulație internațională etc.;

· Racordarea procesului educațional la schimbările survenite în tehnologia comunicării și în cea informațională;

· Profesionalizarea actului managerial;

· Promovarea educației incluzive;

· Perfecționarea continuă a pregătirii profesionale a personalului didactic prin diferite modalități de formare și perfecționare;

· Asigurarea unei baze materiale moderne și gestionarea eficientă a acesteia;

· Realizarea unui echilibru optim între stabilitatea corpului profesoral, numărul de grupe și ante/preșcolari, baza materială și un act educațional eficient;
· Creșterea gradului de implicare și responsabilitate a părinților față de actul educațional.

În urma unei analize atente a activității și rezultatelor obținute în anii școlari anteriori, considerăm că se impune orientarea proiectării către două direcții de bază: consolidarea succeselor și ameliorarea rezultatelor mai puțin satisfăcătoare. În acest scop, au fost stabilite clar țintele strategice, iar pe baza lor a fost conceput planul managerial, prin urmărirea concretă a acțiunilor și a etapelor planificate. 

S-au luat în considerare punctele propuse, dezbătute și hotărâte la nivelul comisiilor interne, precum și propunerile avansate de comitetele de părinți și de partenerii educaționali.
Principiile care stau la baza acestui proiect sunt următoarele:

· Centrarea actului educațional pe copil, prin:

· strategii didactice adaptate și moderne;

· stimularea creativității;

· modernizarea continuă a bazei materiale;

· stimularea participării la activități extracurriculare și extrașcolare menite să lărgească orizontul copiilor.

· Echilibru între cerere și ofertă:

· oferta educațională ține cont atât de resursele umane și materiale de care dispune unitatea, cât și de solicitările părinților, precum și de domeniile actuale de interes: utilizarea unor materiale și tehnologii moderne, educație pentru sănătate, educație civică etc.

· Cooperare grădiniță – părinți – parteneri educaționali:

· implicarea copiilor și a cadrelor didactice în parteneriate și evenimente educaționale cu alte instituții private sau publice, ONG-uri, asociații culturale sau educaționale.
Se va urmări:

· Creșterea prestigiului grădiniței la nivel local și în mediul educațional privat;

· Cooperarea cu instituții similare din țară și din străinătate;

· Evaluarea externă periodică a Grădiniței cu cu program normal și prelungit ”Nicholas Kindergarten”

· Formarea spiritului de muncă în echipă;

· Identificarea și încurajarea copiilor cu aptitudini artistice;

· Promovarea educației incluzive;
· Realizarea unui echilibru între activitățile educative și extracurriculare.
Politica Grădiniței cu program normal și prelungit „Nicholas Kindergarten”, în următorii ani, va avea ca prioritate pregătirea copilului pentru a face față cu succes școlii și societății și va avea în vedere:

· Realizarea schimbului de experiență în mod flexibil și creativ în favoarea copiilor;

· Perfecționarea continuă a tuturor celor implicați în actul educațional;

· Încurajarea inițiativei, a diversității și a armoniei în colectiv;

· Organizarea unor activități extracurriculare cât mai variate și atractive.
Grădinița cu program normal și prelungit „Nicholas Kindergarten” susține nevoile individuale ale ante/preșcolarilor, dezvoltă fiecare copil luând în calcul potențialul și ritmul său de dezvoltare și creează un mediu armonios pentru dezvoltarea inteligențelor multiple și a creativității. Aplicăm principiile de lucru diferențiat, acestea urmărind să susțină aptitudinile individuale și să întărească fundamentul unei vieți sociale morale și dezvoltarea unor relații naturale între indivizi și grupuri.
Identificarea obiectivă a nevoilor, proiectarea acţiunilor concrete pentru satisfacerea acestora au ca scop crearea unui spaţiu educaţional eficient, atractiv, securizat, care să facă faţă cu succes standardelor de calitate.  
Întreaga activitate desfășurată presupune o relație de feedback permanentă între personalul unității și beneficiarii programului educațional – copiii și părinții acestora. Sunt organizate întâlniri cu familiile pentru prezentarea cadrelor didactice și a programului educațional, curricular și extracurricular. Pe parcursul și la sfârșitul anului vor avea loc întâlniri individuale pentru consiliere psiho-pedagogică și pentru evidențierea progreselor copiilor. De asemenea, vor fi organizate numeroase serbări și activități demonstrative pentru părinți. În urma acestor acțiuni, implicarea familiilor va crește semnificativ, iar monitorizarea evoluției copiilor va fi mai eficientă.

Prin Planul de dezvoltare al Grădiniței cu program normal și prelungit „Nicholas Kindergarten”, ne propunem, de asemenea, să dezvoltăm procesele esențiale care susțin activitatea noastră: planificarea și realizarea activităților de învățare, obținerea și evaluarea rezultatelor educaționale, asigurarea resurselor de toate tipurile, comunicarea cu părinții și partenerii educaționali, formarea și dezvoltarea profesională a personalului, gestionarea activității financiare și achiziționarea de bunuri și servicii, evaluarea complexă a educației timpurii etc.

Pentru reușita obiectivelor propuse, credem că fiecare lucru trebuie realizat de două ori: mai întâi în proiect, apoi în plan real. PDI-ul revizuit, reprezintă pentru noi proiectul de bază pentru dezvoltarea Grădiniței cu program normal și prelungit „Nicholas Kindergarten” pe termen mediu și lung – aspect distinct de funcționarea curentă a unității, fiind instrumentul pentru promovarea schimbărilor și transformărilor pe care ni le propunem ca echipă educațională. În același timp, PDI-ul este conceput ca un mijloc de îmbunătățire continuă a calității educației, așa cum aceasta este definită și detaliată în standardele naționale și europene de referință privind calitatea. Ținta noastră este ca, prin îmbunătățire și evoluție, PDI-ul să devină el însuși „un sistem de asigurare a calității”.

Nu în ultimul rând, apreciem că proiectul nostru este realizabil, judecând după gradul de adecvare a scopurilor și țintelor strategice propuse la resursele pe care Grădinița cu program normal și prelungit „Nicholas Kindergarten” le deține și pe care estimează că le poate atrage în viitor. În același timp, considerăm că proiectul este oportun, inițiat la momentul potrivit și adecvat contextului educațional actual. Este revizuit într-o etapă în care formarea și educarea ante/preșcolarilor este regândită din perspectiva însușirii competențelor-cheie în cele 8 domenii de dezvoltare, iar activitatea unității se concentrează pe îmbunătățirea continuă a calității educației.

În continuare este prezentat Planul de dezvoltare instituțională revizuit al Grădiniței cu program normal și prelungit „Nicholas Kindergarten”, proiect fundamentat pe rezultatele Planului de Dezvoltare Instituțională anterior.
Ținte strategice din vechiul PDI au fost următoarele:
1. Atingerea pragului de excelență a activității didactice, prin orientarea abordării  educaționale în raport cu competențele cheie, strategiile și politicile educaționale recomandate de Legea învățământului preuniversitar nr. 198/2023 și Curriculumul Național 2019, prin folosirea metodelor active şi interactive de predare și a folosirii tehnologiei avansate în învățare.

2. Adaptarea permanentă a  managementului la dezvoltarea grădiniței și a schimbărilor intervenite în dinamica grupelor de copii, în asigurarea stării de bine a beneficiarilor, ca urmare a evoluției și dezvoltării grădiniței, schimbărilor produse la nivelul ştiinţelor educaţiei și a legislației.

3. Dezvoltarea unor parteneriate, proiecte specifice extracurriculare și programe educaţionale cu puternic accent formativ, de promovare a diversității, nondiscriminării și a interculturalității, prin valorificarea CDEOȘ și a activităților extracurriculare, care să aibă ca efect proiectarea unei imagini pozitive a grădiniței.

4. Identificarea si aplicarea celor mai bune conexiuni cu comunitatea locală, în vederea realizării unor parteneriate în folosul unității și al comunității locale. 

5. Eficientizarea spațiului școlar prin reorganizarea și dotarea acestuia la nivelul cerințelor unui învățământ de calitate și realizarea permanentă a unui climat de siguranţă pentru copii și profesori, în grădiniță și în perimetrul acesteia.

Ca urmare a analizei realizate la nivelul Grădiniței cu program normal și prelungit ”Nicholas Kindergarten”, s-au formulat următoarele recomandări cu privire la dezvoltarea și îmbunătățirea activității unității:
1. Educațional și calitate:
· Atingerea excelenței în activitatea didactică prin raportare la competențele-cheie, Curriculumul Național și strategii educaționale moderne.

· Utilizarea metodelor active și interactive de predare, a resurselor digitale și a tehnologiei TIC.

· Promovarea educației incluzive și adaptarea serviciilor educaționale la copiii cu cerințe educaționale speciale.

· Susținerea activităților extracurriculare și a celor nonformale pentru dezvoltarea creativității, spiritului civic, multiculturalismului și voluntariatului.

· Îmbunătățirea continuă a calității, bazată pe rezultatele evaluării instituționale sistematică (externă).

2. Management și organizare:
· Adaptarea permanentă a managementului la dinamica grupelor de copii, la schimbările legislative și la evoluțiile științelor educației.

· Crearea și menținerea unui ethos educațional optim, centrat pe starea de bine a copiilor și pe colaborarea cu familiile.

· Reconfigurarea și diversificarea sistemului de comunicare internă și externă.

· Asigurarea eficienței și transparenței în gestionarea activităților financiare, contabile și a achizițiilor.

· Elaborarea bugetului de venituri și cheltuieli în corelație cu obiectivele strategice asumate.

3. Resurse umane și dezvoltare profesională:
· Evaluarea anuală a performanțelor individuale ale personalului didactic, didactic-auxiliar și administrativ pe baza unor indicatori de performanță clari.

· Identificarea nevoilor de formare continuă și susținerea dezvoltării profesionale prin cursuri, activități metodico-științifice și schimburi de experiență.

· Formarea și consolidarea atitudinii de responsabilizare profesională și culturală a tuturor actorilor educaționali.

4. Parteneriate și colaborare:
· Crearea de oportunități pentru implicarea părinților în deciziile strategice și în rolul lor de parteneri educativi.

· Dezvoltarea de parteneriate educaționale la nivel local, regional și național cu instituții similare, ONG-uri, autorități și organizații culturale.

· Inițierea și implementarea de programe educaționale care să sprijine reducerea absenteismului.
5. Imagine, infrastructură și resurse materiale:
· Promovarea imaginii grădiniței la nivel local și regional prin proiecte, evenimente și parteneriate.

· Optimizarea bazei materiale și asigurarea infrastructurii necesare pentru un învățământ modern (mobilier, materiale didactice, dotări IT).

· Asigurarea mentenanței și sustenabilității infrastructurii existente.

CAPITOL I - DIAGNOZA MEDIULUI EXTERN ȘI INTERN
I.1. PREZENTARE GENERALĂ

I.1.1 CONTEXT LEGISLATIV
Elaborarea documentelor manageriale ale Grădiniței cu program normal și prelungit ”Nicholas Kindergarten” s-a realizat pe baza următoarelor acte normative:

· Legea învățământului preuniversitar nr. 198/05.07.2023, publicată în M.O. nr. 613/05.07.2023, Partea I, cu modificările și completările ulterioare
· Regulamentul de organizare și funcționare a unitatilor de învățământ preuniversitar – R.O.F.U.I.P. – aprobat prin O.M.E. nr. 5726/2024, cu modificările și completările ulterioare
· Hotărârea nr. 970 din 12 octombrie 2023 pentru aprobarea Metodologiei privind prevenirea şi combaterea hărţuirii pe criteriul de sex, precum şi a hărţuirii morale la locul de muncă
· Strategia naţională privind promovarea egalităţii de şanse şi de tratament între femei şi bărbaţi şi prevenirea şi combaterea violenţei domestice pentru perioada 2022-2027, aprobată prin Hotărârea Guvernului nr. 1547/2022
· O.M.E. nr. 7701/2024 privind aprobarea Metodologiei pentru monitorizarea, evaluarea, identificarea, prevenirea și combaterea segregării școlare în învățământul preuniversitar
· Ordinul M.E.C. nr. 4200/28.05.2025 pentru aprobarea Procedurii privind mecanismul de semnalare anonimă a faptelor de violență și a suspiciunilor privind consumul de droguri și alte abateri de la normele de bună conduită în unitățile de învățământ preuniversitar
· Anexa la Hotărârea Guvernului nr. 1065/2024 privind aprobarea Planului național de combatere a violenței școlare
· Raportul Grădinitei cu program normal și prelungit “Nicholas Kindergarten”, privind starea și calitatea învăţământului din anul şcolar 2025-2026

· H.G. nr. 1113/2014 privind Strategia națională pentru protecția și promovarea drepturilor copilului
· H.G. nr. 631/11.05.2022 privind modificarea anexei la H.G. nr. 994/2020 privind aprobarea Standardelor de autorizare şi a Standardelor de acreditare/evaluare periodică
· H.G. nr. 649/11.05.2022 pentru modificarea si completarea H.G. nr. 993/2020 privind aprobarea Metodologiei de evaluare instituţională în vederea autorizării, acreditării şi evaluării periodice
· Strategia națională pentru dezvoltarea durabilă a României-Orizonturi 2013-2020-2030
· Structura anului școlar 2026-2027, aprobată prin O.M.E.C. nr. 3194/2026 
· H.G. nr. 383/2015 privind Strategia națională privind incluziunea socială

· O.M.E.C. nr. 4247/13.05.2020 pentru modificarea si completarea Metodologiei de evaluare anuală a activității personalului didactic şi didactic auxiliar, aprobată prin O.M.E.C.T.S. nr. 6143/2011

· O.M.E.C. nr. 3986/2025 pentru aprobarea Metodologiei - cadru privind tipul programelor pentru dezvoltare în cariera didactică, asigurarea calității programelor și sistemul de acumulare a creditelor ECTS pentru cadrele didactice din învățământul preuniversitar

· O.M.E. nr. 4478/15.06.2023 pentru completarea Metodologiei privind formarea continuă a personalului din învățământul preuniversitar, aprobată prin O.M.E.C.T.S. nr. 5561/2011

· O.M.E.C. nr. 6695/2025 pentru aprobarea Metodologiei - cadru privind mobilitatea personalului didactic de predare din învăţământul preuniversitar în anul şcolar 2026 - 2027
· Direcţiile strategice ale M.E.C. pentru anul școlar 2026 - 2027

· Strategia managerială a I.S.M.B. pentru anul şcolar 2026-2027.

I.1.2 SCURT ISTORIC al Grădiniței cu program normal și prelungit ”Nicholas Kindergarten”
Grădinița cu program normal și prelungit „Nicholas Kindergarten” a fost înființată în anul 2008, odată cu apariția S.C. Nicholas Education S.R.L., în zona Drumul Taberei, sector 6. La data de 15 septembrie 2008, unitatea și-a deschis oficial porțile pentru primii 9 preșcolari înscriși, în baza Autorizației de funcționare provizorie acordată prin O.M. nr. 5444/23.09.2008.

Evoluția a fost rapidă: în anul școlar 2008-2009, numărul copiilor înscriși a crescut la 73, pentru ca în 2009–2010 să ajungă la 107, iar în 2010–2011 și 2011–2012 să atingă capacitatea maximă de 110 preșcolari, existând chiar cereri în așteptare.

În următorii ani, grădinița s-a menținut la un nivel constant al înscrierilor, oscilând între 94 și 95 de preșcolari (2012–2014). Un moment important în istoria instituției a fost luna iunie 2014, când Grădinița cu program normal și prelungit „Nicholas Kindergarten” a obținut acreditarea oficială pentru nivelul preșcolar, prin O.M. nr. 4509/2.09.2014, consolidându-și poziția ca instituție de învățământ particulară recunoscută pentru calitatea educației oferite.

În anii școlari următori, unitatea a înregistrat un număr de copii înscriși cuprins între 75 și 83 (2014–2018), pentru ca în 2018–2019 să urce la 82 de preșcolari. În 2019–2020, pe fondul contextului general și al schimbărilor sociale, numărul copiilor a scăzut la 58, revenind însă treptat în anii următori: 62 în 2020–2021, 91 în 2021–2022, 87 în 2022–2023 și 93 în 2023–2024.

Anul școlar 2024–2025 a adus 80 de preșcolari înscriși, în 2025–2026 unitatea a școlarizat 54 de copii, organizați în cinci grupe, iar in anul școlar 2026-2027, la nivelul unității de învățământ sunt 5 grupe (4 grupe de nivel preșcolar și 1 grupă de nivel antepreșcolar) cu un total de 57 de ante/preșcolari. Această scădere semnificativă este determinată de un cumul de factori: pe de o parte, tendințele demografice la nivel național și scăderea natalității, iar, pe de altă parte, extinderea și modernizarea grădinițelor de stat, care, în ultimii ani, au beneficiat de ample procese de renovare și reamenajare, devenind tot mai atractive pentru părinți. La aceste aspecte se adaugă și dificultățile financiare cu care se confruntă tot mai multe familii, ceea ce face ca un număr considerabil de părinți să se îndrepte spre opțiunea învățământului gratuit.

Totuși, conducerea grădiniței privește această etapă drept o provocare și o oportunitate: consolidarea calității actului educațional, accentuarea diferențiatorilor care ne-au consacrat (spații moderne, cadre didactice bine pregătite, alimentație sănătoasă, metode activ-participative) și regândirea strategiilor de dezvoltare instituțională, astfel încât Grădinița cu PNP „Nicholas Kindergarten” să rămână un reper al educației preșcolare de calitate în București.
În anul școlar 2026-2027, unitatea va declanșa și procedura de evaluare externă în vederea acreditării nivelului antepreșcolar.
I.1.3 ELEMENTE DE IDENTIFICARE A UNITĂȚII ȘCOLARE
Titulatura oficială a unității de învățământ: Grădinița cu program normal și prelungit ”Nicholas Kindergarten”

Adresa: Strada Drumul Valea Cricovului, nr. 41-47
Repere: București, Sector 6


Tipul unității de învățământ: particular


Nivelurile de școlarizare: antepreșcolar și preșcolar 

Telefon: 0728.603.603/ 0737.504.977
E-mail: office@nicholas.ro


Limba de predare: română
Grădinița cu program normal și prelungit ”Nicholas Kindergarten” este o unitate de educație timpurie destinată copiilor cu vârsta cuprinsa între 0 si 6 ani, cu program prelungit. Copiii sunt repartizati pe grupe (mică, mijlocie și mare), ținând cont de particularitățile de vârstă și individuale.
Grădinița cu program normal și prelungit ”Nicholas Kindergarten” oferă condiții necesare unei dezvoltări normale a copiilor, valorificând potențialul fizic și psihic al fiecăruia, ținând cont de ritmul propriu de evoluție și de nevoile afective ale copiilor.

I.1.4 REPERE GEOGRAFICE
Grădinița cu program normal și prelungit ”Nicholas Kindergarten” este situată în Drumul Taberei, Sectorul 6, București.
Zona este sigură, ferită de strada principală, ideală pentru confortul și siguranța copiilor, beneficiind de un loc de joacă, are personal corespunzător posturilor din unitatea de învățământ.
I.2. ANALIZA DE TIP CANTITATIV 

I.2.1. RESURSE UMANE

În anul şcolar 2026-2027 şcolarizăm un număr de 57 copii, în program prelungit.

Aceştia sunt repartizaţi în 5 grupe, astfel: 1 grupă mijlocie – nivel antepreșcolar (1,6 – 2,6), 2 grupe mici (3-4 ani), 1 grupă mijlocie (4-5 ani) și 1 grupă mare (5-6 ani).
I.2.1.1. PREŞCOLARI

Estimarea planului de şcolarizare în următorii 4 ani școlari este următoarea:

	Anul școlar
	Nr. grupe
	Nr. preșcolari

	2027 - 2028
	6
	72

	2028 - 2029
	6
	78

	2029 – 2030
	6
	80

	2030 - 2031
	6
	82


Se așteaptă o creștere a numărului de copii înscriși în unitatea de învățământ, ca urmare a serviciilor  de calitate oferite, a recomandărilor primite, dar și a îndeplinirii condițiilor necesare funcționării în parametrii optimi.

Şcolarizarea şi frecvenţa: Frecvența copiilor în grădiniță este destul de mare, aproape 80% pe toată durata anului școlar.
Preșcolarii care au trecut în învățământul primar au fost înscriși la unități școlare precum: Școala  Gimnazială ProIngenio, Școala Gimnazială Sfântul Andrei, Colegiul Național Elena Cuza, Școala Gimnazială Româno-Finlandeză, Școală Gimnazială King George, Școala Gimnazială nr.150, Școală Gimnazială nr.197, Școală Gimnazială Sf. Constantin și Elena, Școala Gimnazială Odobleja etc.
Rezultatele școlare ale copiilor absolvenți sunt de FB în proporție ridicată.
I.2.1.2 PERSONAL DIDACTIC
Personalul didactic și administrativ este selecționat și angajat în cadrul Grădiniței cu program normal și prelungit „Nicholas Kindergarten” pe baza interviului și a analizei documentelor specifice postului, în conformitate cu legislația în vigoare.

Analiza managerială a resurselor umane

Managementul resurselor umane se desfășoară integral în cadrul grădiniței și cuprinde activități specifice de recrutare, selecție, integrare și dezvoltare profesională a cadrelor didactice, a personalului didactic-auxiliar și a personalului administrativ.
Grădinița cu program normal și prelungit ”Nicholas Kindergarten” are o structură organizatorică funcţională, cu un singur nivel ierarhic. Compartimentele existente în unitate: educativ, administrativ şi sanitar sunt subordonate directorului și președintelui Consiliului de Administrație, care este desemnat de persoana fondatoare. 

Directorul exercită conducerea educativă a unităţii de învăţământ, în conformitate cu atribuţiile conferite de lege, cu hotărârile Consiliului de administraţie al unităţii de învăţământ, precum şi cu alte reglementări legale,  iar președintele Consiliului de Aministraie exercită funcția executivă. 

Consiliul profesoral este alcătuit din totalitatea personalului didactic de predare, cu norma de bază în unitatea de învăţământ, titular şi suplinitor, şi are rol de decizie în domeniul instructiv-educativ, iar Consiliul de administraţie are rol de decizie în domeniul organizatoric şi administrativ.
Un aspect important al activității grădiniței îl constituie resursele umane, care au un rol esențial în menținerea calității actului educațional. În ultimii ani, unitatea s-a confruntat cu o fluctuație mai ridicată a cadrelor didactice, multe dintre educatoare având o vechime de 2–3 ani în grădiniță. Această situație reflectă atât dinamica pieței muncii din domeniul educației preșcolare, cât și dificultatea tot mai mare de a convinge cadrele didactice să rămână pe termen lung într-o singură instituție.

Totuși, această realitate este privită și ca o oportunitate de reînnoire și diversificare: fiecare nou cadru didactic aduce cu sine idei, metode moderne și experiențe diferite, care contribuie la îmbogățirea demersului educațional. În același timp, conducerea grădiniței depune eforturi constante pentru a oferi un mediu de lucru motivant și stabil, prin programe de formare continuă, susținere profesională și colaborare strânsă între educatoare, personal auxiliar și administrativ.

Pentru a răspunde nevoilor copiilor și părinților, Grădinița cu program normal și prelungit „Nicholas Kindergarten” dispune de o echipă multidisciplinară, formată din:

· 6 cadre didactice, din care 1 este și director (3 cadre didactice titulare și 3 suplinitoare);

· 5 îngrijitoare pentru copii;
· bucătăreasă și ajutor de bucătar, care asigură o alimentație sănătoasă și echilibrată;

· personal administrativ și auxiliar, care sprijină activitatea educativă și buna funcționare a instituției;
· asistent medical și medic.
Personalul didactic al Grădiniței cu program normal și prelungit „Nicholas Kindergarten” este alcătuit din cadre didactice calificate (în proporție de 100%), dedicate, răbdătoare, implicate, creative, înțelegătoare și iubitoare de copii. Deși echipa actuală este una relativ nouă, cu o experiență de 2–3 ani în unitate, educatoarele dau dovadă de responsabilitate, creativitate și dorință de perfecționare continuă, reușind să facă față provocărilor zilnice cu profesionalism și implicare.

Cadrele didactice se pliază pe nevoile copiilor, ghidându-i cu grijă și empatie în procesul de cunoaștere și pregătindu-i pentru integrarea în învățământul primar. Fiecare dintre ele contribuie la dezvoltarea armonioasă a copiilor prin activități variate, adaptate potențialului individual, urmărind stimularea creativității, a încrederii în sine și a abilităților sociale.

Unitatea promovează o politică de susținere și formare continuă, încurajând cadrele didactice să participe la cursuri, cercuri pedagogice, parteneriate și schimburi de experiență, pentru a aduce în grădiniță metode moderne și idei inovatoare.

Întregul demers educativ este bazat pe colaborare și respect reciproc – atât în cadrul echipei, cât și în relația cu părinții, care sunt parteneri activi în procesul educațional.

Grădinița își dorește ca și în perioada următoare să consolideze această echipă motivată și devotată, sprijinind dezvoltarea personală și profesională a cadrelor didactice, astfel încât fiecare copil să beneficieze de un mediu sigur, armonios și plin de afecțiune.
I.2.1.3 PERSONALUL UNITĂȚII
Situația personalului didactic, didactic-auxiliar și administrativ din anul școlar 2026-2027 este următoarea:
· 6 cadre didactice, din care 1 este și director (3 cadre didactice titulare și 3 suplinitoare);

· 5 îngrijitoare pentru copii;
· 1 asistent medical;

· 1 medic (contract de colaborare);

· 1 bucătar;

· 1 ajutor de bucătar;

· 1 contabil (contract de colaborare);

· 1 administrator patrimoniu.
I.2.2 RESURSE MATERIALE
Baza materiala a evoluat astfel: în anul 2008, Grădinița cu program normal și prelungit ,,Nicholas Kindergarten” și-a demarat activitatea într-o clădire cu două corpuri (duplex), pentru început pe un corp. În momentul actual își desfășoară activitatea pe ambele corpuri A+B. Suprafaţa totală desfăşurată este de 808 mp (corp A+B), suprafaţa sălilor de clasă fiind de 380 mp, iar a terenului din curte, de 2500 mp. Anual s-a reamenajat curtea, creându-se noi locuri de joacă, cu dotări aferente, specifice; s-a igienizat și modernizat clădirea.

Grădinița dispune de o infrastructură modernă și bine organizată, care răspunde atât nevoilor educative ale copiilor, cât și celor administrative și logistice.

Grădinița cu program normal și prelungit ,,Nicholas Kindergarten” are o capacitate instituțională generoasă, după cum urmează:

Subsol:
· sală de sport, destinată activităților fizice și recreative;

· cabinet medical;

· cabinet director / cabinet psiholog;

· secretariat 
· centru de documentare și informare (CDI- mini bibliotecă);

· sală de mese și bucătărie complet utilată, cu oficii și spații de depozitare aferente (oficiu veselă, oficiu bucătărie, cămară, spații pentru depozitare alimente și materiale);

· vestiar pentru personal;

· grup sanitar pentru personal;

· grup sanitar personal bucătărie

· hol

· cameră tehnică.
Parter:
· patru săli de grupă (sălile 1–4), spațioase, luminoase și utilate cu mobilier ergonomic din lemn;

· două grupuri sanitare pentru copii;

· spații de depozitare pentru materiale didactice;

· holuri și vestiare pentru copii.
Etajul I:
· șase săli de grupă (sălile 5–10), fiecare amenajată modern, cu mobilier corespunzător vârstei preșcolarilor;

· patru grupuri sanitare pentru copii.

Mansardă:
· cabinet metodic, destinat pregătirii și perfecționării cadrelor didactice;

· spațiu de depozitare suplimentar.
Curtea exterioară:
· spațiu generos, amenajat cu obiecte și structuri de joacă specifice vârstei, care oferă copiilor oportunitatea de a se bucura de jocul în aer liber, de mișcare și de activități recreative.

Dotări suplimentare:
· sălile de grupă sunt echipate cu mobilier nou, atent prelucrat, ergonomic și adaptat nevoilor copiilor;

· jucăriile sunt diversificate și atent selectate pentru a stimula creativitatea și interesul copiilor;

· unitatea dispune de aparatură tehnică modernă (audio, video, computere) care sprijină desfășurarea activităților educative.

Mediul educațional din cadrul Grădiniței cu program normal și prelungit „Nicholas Kindergarten” este conceput pentru a sprijini dezvoltarea liberă, armonioasă și echilibrată a fiecărui copil. Acesta pune în valoare atât dimensiunea interculturală, cât și principiile incluziunii sociale, oferind oportunități egale tuturor preșcolarilor. Spațiile sunt organizate astfel încât să stimuleze curiozitatea, explorarea activă și interacțiunile variate cu materialele educative, cu colegii și cu adulții. Amenajările respectă cerințele specifice învățământului preșcolar, fiind totodată gândite să creeze un climat prietenos, sigur și accesibil.
I.3. ANALIZA DE TIP CALITATIV 

În Grădinița cu program normal și prelungit „Nicholas Kindergarten” sunt asigurate toate condițiile necesare pentru desfășurarea optimă a activităților educative inițiate de cadrele didactice, astfel încât copiii să beneficieze de un mediu sigur, protector și stimulativ, care să le trezească interesul și curiozitatea pentru explorare și învățare.

Unitatea oferă un cadru instructiv-educativ modern și performant, sprijinit de activități creative și recreative menite să contribuie la dezvoltarea armonioasă a fiecărui copil. Procesul educațional este susținut de un colectiv didactic și didactic-auxiliar calificat și dedicat, precum și de utilizarea unor mijloace și metode pedagogice de ultimă generație, în concordanță cu cerințele actuale ale educației timpurii.
Întregul proces educațional se desfășoară conform Programei pentru educația timpurie, prin activități comune, pe grupuri mici sau individuale, precum și prin activități extracurriculare. Acestea sunt orientate spre dezvoltarea armonioasă și echilibrată a copiilor, pe următoarele domenii:

· dezvoltarea fizică, sănătate și igienă personală;

· dezvoltarea socio-emoțională;

· dezvoltarea cognitivă și cunoașterea lumii;

· dezvoltarea limbajului, a comunicării și a premiselor citirii și scrierii;

· formarea de capacități și atitudini pentru învățare.
Resurse curriculare

Planificarea activităților instructiv-educative respectă în totalitate conținutul programei pentru învățământul preșcolar, având la bază teme de interes menite să sprijine dezvoltarea intelectuală a copiilor și să asigure pregătirea lor pentru integrarea cu succes în etapa școlară.

Curriculumul la decizia elevului din oferta școlii (CDEOȘ) este conceput pornind de la:

· necesitatea pregătirii preșcolarilor pentru ciclul educațional următor;

· opțiunile și așteptările părinților;

· nevoia de consolidare și aprofundare a cunoștințelor, abilităților și deprinderilor de învățare.

Oferta curriculară este adaptată în funcție de resursele materiale disponibile și de competențele profesionale ale cadrelor didactice, fiind susținută de o echipă formată din educatoare, profesori și părinți implicați activ în procesul educațional.
Activitatea în unitate se desfăşoară conform Curriculumului pentru Educație Timpurie aprobat prin O.M.E.N. nr. 4694/2019, grădiniţa punând la dispoziţia preşcolarilor și următoarele activități opționale: 
· „BUNELE MANIERE PENTRU PITICI”

· „AVENTURI ÎN JURUL LUMII”

· „MICII EXPLORATORI”.
Parteneriate:

Un pilon important în dezvoltarea Grădiniței cu program normal și prelungit „Nicholas Kindergarten” îl constituie parteneriatele educaționale, culturale și comunitare. Acestea au rolul de a diversifica experiențele de învățare ale copiilor și de a susține formarea lor armonioasă prin deschidere spre comunitate și spre valori autentice.

De-a lungul timpului, unitatea a dezvoltat și menținut colaborări fructuoase cu:

· asociații caritabile, prin care copiii au fost implicați în activități de responsabilizare socială și empatie;

· edituri și librării, care au sprijinit interesul pentru lectură și au oferit resurse educaționale de calitate;

· instituții culturale – în special teatre, prin participarea la spectacole educative și recreative;

· familie, văzută ca principal partener în educație, implicată activ la ambele niveluri: individual (în raport direct cu propriul copil) și colectiv (prin participarea la evenimente, proiecte și activități comune).

Pentru perioada următoare, grădinița își propune să consolideze aceste colaborări și să dezvolte noi parteneriate, care să aducă un plus de valoare procesului educațional, precum:

· unități de învățământ preuniversitar (școli și grădinițe), pentru a facilita tranziția copiilor spre ciclul primar și schimbul de bune practici între cadrele didactice;

· cabinete de stomatologie și logopedie, pentru monitorizarea și sprijinirea sănătății orale și a dezvoltării limbajului copiilor;

· instituții publice (poliție, pompieri, SMURD), în vederea organizării de activități educative pentru siguranță personală, prevenție și formarea unor comportamente responsabile.

Astfel, parteneriatele reprezintă un cadru de colaborare continuă, menit să îmbogățească procesul educațional și să susțină integrarea copiilor într-o societate modernă, sigură și responsabilă.

Parteneriate și proiecte ce se vor derula la nivelul unității, în anul școlar 2026-2027:
1. Parteneriat educațional încheiat între Grădinița cu program normal și prelungit ”Nicholas Kindergarten” și familiile ante/preșcolarilor 

2. Parteneriat încheiat între Grădinița cu program normal și prelungit ”Nicholas Kindergarten” și Asociația caritabilă Fă Din Bine Un Obicei

3. Proiect de parteneriat educațional încheiat între Grădinița cu program normal și prelungit ”Nicholas Kindergarten” și Editura Usborne Books

4. Proiect de parteneriat educațional încheiat între Grădinița cu program normal și prelungit ”Nicholas Kindergarten” și Școala Gimnazială “ProIngenio”
5. Parteneriat educațional încheiat între Grădinița cu program normal și prelungit ”Nicholas Kindergarten” și Teatru 
6. Parteneriat educațional încheiat între Grădinița cu program normal și prelungit ”Nicholas Kindergarten” și Cabinet Stomatologic

7. Contract de parteneriat educațional încheiat între Grădinița cu program normal și prelungit ”Nicholas Kindergarten” și  Editura STAR KIDS

Activități extrașcolare și extracurriculare propuse în anul școlar 2026-2027:
· Festivitatea de deschidere “Un nou an, o mie de descoperiri”

· „Toamna ne răsfață cu roade” Excursie - La cules de mere în livadă

· Teatrul BIBABU - Piesă de teatru ,,Ursul păcălit de vulpe”

· Teatrul Zburdălici - Piesă de teatru ,,Zburdălici si fantoma speriată”

· Festivalul dovlecilor

· Teatrul BIBABO - Piesă de teatru “Povestea lui Moș Nicolae”

· Ateliere de iarnă “Magia iernii”

· ,,Sărbători de poveste în grădinița noastră”
· Teatrul Zburdălici - Piesă de teatru ,,Crăiasa zăpezii și Fulgul de nea”

· ,, Mărțișoare cu suflet și culoare”

· ,,Pentru cea mai dragă ființă – mama!”

· Teatru BIBABO - Piesă de teatru ,,Primăvară, bine ai venit!”

· „Aventuri în mijlocul naturii”
· ,,O lume minunată, lumea copilăriei”

· Petrecere de sfârșit de an
Grădinița cu program normal și prelungit „Nicholas Kindergarten” își propune să susțină permanent nevoile individuale ale ante/preșcolarilor, valorificând potențialul fiecăruia și asigurând un mediu armonios pentru dezvoltarea multi-inteligențelor, a creativității și a capacității de autorealizare. Procesul educativ se bazează pe principii de lucru diferențiat, orientate spre susținerea aptitudinilor individuale, consolidarea fundamentului unei vieți sociale morale și dezvoltarea unor relații naturale și armonioase între copii și între aceștia și adulți.

Educația promovată în cadrul grădiniței îmbogățește și respectă sistemul educațional național, punând accent pe o învățare centrată pe copil și pe formarea unor experiențe de viață autentice, adaptate la ritmul și la nevoile fiecăruia.

Conducerea unității, reprezentată prin director, menține o colaborare deschisă și constructivă cu întreg colectivul, valorificând sugestiile acestuia și adoptând decizii care să reducă și să elimine eventualele disfuncții apărute în activitate. 
În cadrul Planului de Dezvoltare Instituțională revizuit, o direcție prioritară rămâne perfecționarea continuă a actului didactic, consolidarea calității educației și promovarea unor practici inovatoare, care să pună copilul în centrul procesului de învățare.
Eficiența internă a Grădiniței cu program normal și prelungit „Nicholas Kindergarten” 

Planul de dezvoltare instituțională al grădiniței a fost revizuit pornind de la o analiză atentă a nevoilor educaționale identificate în rândul copiilor și părinților, a condițiilor socio-economice actuale și a tendințelor de dezvoltare la nivel local și regional. În realizarea acestuia au fost integrate atât observațiile echipei educaționale, cât și sugestiile părinților și ale partenerilor comunitari, asigurându-se astfel un cadru realist și adaptat cerințelor actuale ale învățământului particular.

Grădinița funcționează pe baza unei viziuni clare asupra mediului extern în care activează și a unei evaluări continue a resurselor și oportunităților interne, ceea ce permite implementarea unor strategii educaționale flexibile și eficiente.

Eficiența externă a Grădiniței cu program normal și prelungit „Nicholas Kindergarten” 

Un indicator esențial al calității actului educațional îl reprezintă rata de inserție școlară a copiilor absolvenți, care este de 100%. Copiii care finalizează programul educativ al grădiniței sunt bine pregătiți pentru trecerea în ciclul primar, fiind monitorizați prin instrumente specifice de evaluare, portofolii educaționale și prin colaborarea constantă cu părinții.
De asemenea, grădinița asigură o comunicare permanentă și eficientă cu părinții și cu instituțiile educaționale partenere, adaptându-și constant oferta educațională la cerințele sistemului național și la așteptările familiilor care aleg să facă parte din comunitatea „Nicholas Kindergarten”.
I. 4. DIAGNOZA MEDIULUI EXTERN - ANALIZA P.E.S.T.E.
Grădinița cu program normal și prelungit „Nicholas Kindergarten” este o instituție de învățământ ante/preșcolar modernă, aflată într-un proces continuu de dezvoltare, recunoscută pentru calitatea actului educațional și pentru atenția acordată relației copil – cadru didactic – părinte. Printr-o abordare centrată pe copil și printr-un climat educațional sigur, cald și stimulativ, grădinița răspunde atât nevoilor de dezvoltare psiho-fizică și socio-emoțională ale copiilor, cât și așteptărilor familiilor privind pregătirea pentru integrarea în ciclul primar.

Actorii principali implicați în procesul educațional pot fi caracterizați astfel:

· copiii – caută un mediu relaxat și motivant, în care să-și dezvolte curiozitatea, creativitatea și spiritul de colaborare;

· părinții – doresc un cadru instituțional stabil și modern, capabil să ofere educație de calitate și o dezvoltare armonioasă a personalității copilului;

· cadrele didactice – urmăresc să își desfășoare activitatea într-un mediu educațional favorabil, care să le permită dezvoltarea profesională și afirmarea unei cariere de succes.
Analiza mediului extern (PESTE) evidențiază faptul că activitatea grădiniței este puternic influențată de factori politici, economici, sociali, tehnologici și ecologici. Conjunctura socio-economică actuală, dinamica demografică, competiția dintre instituțiile de învățământ, dar și așteptările tot mai ridicate ale părinților solicită adaptarea constantă a strategiilor educaționale. În același timp, progresul tehnologic și inovațiile în domeniul educației, alături de necesitatea respectării principiilor ecologice, oferă oportunități importante pentru eficientizarea procesului instructiv-educativ.

Astfel, Planul de Dezvoltare Instituțională revizuit, se fundamentează pe o analiză realistă și complexă a mediului intern și extern al grădiniței, având ca obiectiv valorificarea oportunităților existente și anticiparea schimbărilor viitoare, pentru a maximiza performanța educațională și a răspunde în mod optim cerințelor comunității.
Contextul politic
Politica educațională promovată de Grădinița cu program normal și prelungit „Nicholas Kindergarten” este aliniată cadrului legislativ și direcțiilor strategice naționale și europene, respectând Legea Învățământului Preuniversitar nr. 198/2023 și Regulamentul de organizare și funcționare a unitatilor de învățământ preuniversitar – R.O.F.U.I.P. – aprobat prin O.M.E. nr. 5726/2024, cu modificările și completările ulterioare, precum și Curriculumul pentru Educația Timpurie aprobat prin O.M.E.N. nr. 4694/2019. Ca instituție particulară, grădinița își valorifică autonomia pentru a adapta politicile educaționale la specificul propriu și la nevoile comunității pe care o deservește. Cadrele didactice aderă la principiile egalității de șanse și promovează un învățământ modern, deschis schimbării și inovării. Colaborarea cu Inspectoratul Școlar este menținută în vederea asigurării calității și a respectării standardelor naționale în educație.

Contextul economic

Ca unitate de învățământ particular, Grădinița cu program normal și prelungit „Nicholas Kindergarten” își desfășoară activitatea într-un mediu economic caracterizat de diversitate și competitivitate. Majoritatea familiilor care aleg grădinița dispun de resurse financiare stabile, fiind orientate spre investiția în educația de calitate a copiilor. Grădinița oferă bază materială modernă și servicii educaționale premium, adaptate cerințelor actuale ale pieței educaționale.

Contextul social
Mediul social în care activează grădinița este unul dinamic, caracterizat prin familii cu nivel educațional și cultural ridicat, dar și cu un program de lucru prelungit, ceea ce crește interesul pentru serviciile educaționale complete și flexibile. Părinții acordă o importanță majoră calității educației și privesc dezvoltarea copiilor ca pe o investiție în viitor. Această realitate favorizează implicarea și colaborarea părinților în viața grădiniței, dar și consolidarea relației de parteneriat grădiniță–familie.

Contextul  tehnologic

Tehnologia joacă un rol esențial în modernizarea procesului educațional. Grădinița cu program normal și prelungit „Nicholas Kindergarten” dispune de infrastructură tehnologică actualizată (tablă interactivă, mijloace audio-video, internet de mare viteză, platforme educaționale), care sprijină învățarea centrată pe copil și metodele interactive de predare. Utilizarea resurselor digitale, a materialelor multimedia și a platformelor de comunicare online consolidează legătura cu părinții și eficientizează procesul instructiv-educativ. În plus, cadrele didactice sunt permanent formate pentru a integra cele mai moderne metode și instrumente tehnologice în activitatea educațională.

Contextul ecologic

Poziționarea grădiniței într-un mediu urban, accesibil și sigur, oferă condiții optime pentru desfășurarea activităților educaționale. Într-o societate care promovează tot mai mult sustenabilitatea și protejarea mediului, Nicholas Kindergarten își asumă rolul de a forma la copii atitudini eco-civice prin activități practice, proiecte și parteneriate. Educația ecologică este integrată în curriculumul zilnic, astfel încât copiii să înțeleagă importanța respectului față de natură și a responsabilității față de resursele comunității.
I.5. DIAGNOZA MEDIULUI INTERN - ANALIZA SWOT a activităţii desfăşurate în Grădinița cu program normal și prelungit ”Nicholas Kindergarten”
Planul de dezvoltare instituţională al Grădiniței cu program normal și prelungit ”Nicholas Kindergarten” pentru perioada 2025–2030 a fost revizuit pe baza unei analize detaliate a condiţiilor socio-economice, a nevoilor de educaţie existente la nivel local și regional, a tendințelor de evoluție pe termen scurt și mediu, precum și pe baza dialogului constant cu părinții și reprezentanții comunității.

Pentru a asigura o proiectare realistă și adaptată la cerințele actuale, a fost realizată o analiză SWOT, care reprezintă o veritabilă radiografie a instituției. Aceasta a permis identificarea punctelor tari și a celor care necesită îmbunătățire, corelarea acestora cu oportunitățile și provocările mediului extern, precum și conturarea poziționării grădiniței în raport cu alte unități de învățământ.

Scopul acestui demers nu este doar de a implementa un sistem de calitate formal, ci de a-l utiliza ca instrument de orientare strategică spre performanță. În acest fel, grădinița își propune să dezvolte și să consolideze o veritabilă cultură a calității în rândul cadrelor didactice, copiilor și părinților.

Prezentul PDI integrează standarde de referință actualizate, elemente inovatoare în planul strategiilor educaționale și direcții de acțiune stabilite în urma propunerilor formulate de Comisia de revizuire a documentului. Prognoza pentru perioada 2025–2030 are în vedere principalele domenii funcţionale ale activității instituției:

· Curriculum;

· Resurse umane;

· Resurse financiare și materiale;

· Relații comunitare și parteneriate.
Curriculum
Activitatea de organizare și desfășurare a procesului instructiv–educativ se desfășoară în conformitate cu politica educaționala a Ministerului Educației și Cercetării. Proiectarea, organizarea şi desfaşurarea demersului didactic vor respecta legislaţia si actele normative aplicabile activității unității.
Demersul didactic este organizat pentru a răspunde nevoilor individuale ale copiilor, promovând învățarea activă, creativă și incluzivă.
Cadrele didactice vor integra în activitățile de la grupă resurse formative actualizate, folosind o bibliografie dinamică și variată, și vor organiza activități de tip proiect, interactive și transdisciplinare. Baza materială și resursele umane ale grădiniței sunt concepute și puse la dispoziție pentru a susține în mod optim aceste demersuri educaționale, asigurând un mediu propice învățării active și creative.

Curriculumul este susținut de bibliografie actualizată și de resurse educaționale diverse, inclusiv materiale multimedia, tehnologii educaționale și activități extracurriculare.
Puncte tari:

· Curriculum adaptat fiecărui nivel de vârstă, cu obiective clar definite;

· Resurse educaționale complete în fiecare sală de grupă (planuri, programe, reviste de specialitate, materiale auxiliare);

· Program prelungit, care permite activități suplimentare pentru aprofundare sau recuperare;

· Ofertă educațională diversificată, inclusiv programe CDEOȘ și activități extrașcolare;

· Existența Comisiei pentru curriculum, care monitorizează și adaptează periodic programele;

· Posibilitatea personalizării activităților în funcție de interesele și potențialul fiecărui copil;

· Acces rapid la documente și noutăți privind curriculumul.
Puncte slabe:

· Unele cadre didactice noi au experiență limitată în aplicarea metodelor interactive și moderne;

· Curriculumul nu este întotdeauna suficient adaptat pentru copiii cu cerințe educaționale speciale;

· Nivelul de formare în educație incluzivă poate fi consolidat;

· Utilizarea tehnologiei și a materialelor didactice moderne nu este uniformă între toate grupele.
Oportunități:

· Perfecționarea continuă a cadrelor didactice prin cursuri, schimburi de experiență și cercuri pedagogice;

· Adaptarea curriculumului și a mediului educațional pentru copiii cu nevoi speciale;

· Dezvoltarea proiectelor educaționale și a activităților transdisciplinare;

· Posibilitatea de a valorifica resursele digitale și materiale inovatoare în procesul educativ;

· Consolidarea parteneriatelor cu alte grădinițe și instituții culturale pentru activități complementare.
Amenințări:

· Concurența altor grădinițe particulare din zonă;

· Fluctuația personalului didactic și integrarea cadrelor noi;

· Slaba participare la cursuri a cadrelor didactice;

· Costurile pentru materiale auxiliare, activități opționale și resurse educaționale moderne;

· Ritmul alert al schimbărilor în legislație și în cerințele educaționale, care necesită actualizări frecvente.
Resurse umane 
Personalul didactic al grădiniței este format din cadre calificate, cu pregătire profesională de specialitate, acestea reprezentând criteriul minim pentru ocuparea posturilor de educatoare. În acest an, o parte dintre cadrele didactice se află la începutul carierei, fiind pline de entuziasm, creativitate și motivație pentru a contribui la dezvoltarea armonioasă a copiilor. Grădinița susține și promovează o politică activă de recrutare și formare profesională continuă, prin programe proprii, menite să sprijine evoluția profesională a educatoarelor și să le ofere oportunitatea de a dobândi experiență și competențe avansate în domeniul educației preșcolare.

Toate cadrele didactice beneficiază de drepturile prevăzute de Legea învățământului preuniversitar nr. 198/2023, sunt formate în spiritul valorilor educației incluzive și utilizează competențele digitale pentru a asigura un proces de predare-învățare-evaluare modern și adaptat nevoilor fiecărui copil.

Grădinița asigură condiții optime pentru dezvoltarea profesională continuă a personalului, prin planuri anuale de formare și perfecționare, iar personalul administrativ sprijină în mod constant desfășurarea activităților instructiv-educative, contribuind la buna funcționare și climatul armonios al grădiniței.
Puncte tari

· Cadre didactice calificate (în proporție de 100%), cu pregătire profesională superioară;
· Proces riguros de evaluare pentru ocuparea posturilor;
· Continuitatea personalului didactic și administrativ, favorizând un climat stabil și armonios;
· Formarea grupelor de preșcolari omogene și realizarea planului de școlarizare;
· Relații interpersonale solide între educatoare, copii, părinți și conducere;
· Comisii interne funcționale, coordonate eficient;
· Receptivitatea cadrelor la abordări moderne și curriculum inovativ;
Puncte slabe

· Motivarea preponderent extrinsecă pentru dezvoltare profesională, (determinată însă și de factori externi, ce țin de sistem);
· Constrângeri normative care limitează realizarea anumitor activități;
· Timp redus al părinților pentru implicare directă în educația copiilor;
Oportunități

· Acces la cursuri variate de formare și perfecționare;
· Dezvoltarea feedback-ului continuu între educatoare și părinți;
· Posibilitatea colaborării cu instituții, ONG-uri și alte grădinițe pentru proiecte educaționale;
· Evaluarea sistematică a personalului prin fișe tip și grafice de asistență/interasistență;
· Dezvoltarea competențelor digitale și a valorilor educației incluzive;
· Crearea de proiecte care susțin spiritul democratic, inițiativa și respectul normelor sociale;
Amenințări

· Instabilitatea economică a părinților și scăderea natalității;
· Lipsa timpului părinților pentru implicare directă în educația copiilor;
· Supraîncărcarea cadrelor didactice cu activități neremunerate;
· Creșterea numărului de copii proveniți din familii monoparentale;
· Normarea insuficientă a personalului, în contextul legislației muncii.
Resurse financiare şi materiale
Grădinița cu program normal și prelungit „Nicholas Kindergarten” utilizează resursele financiare și materiale într-un mod responsabil și transparent, orientat spre susținerea directă a procesului instructiv-educativ. Investițiile sunt direcționate atât către modernizarea și întreținerea infrastructurii, cât și către achiziționarea de materiale didactice, jocuri educaționale și echipamente moderne, necesare derulării unui act educațional de calitate.

Fondurile sunt gestionate cu prioritate pentru asigurarea unui mediu sigur și atractiv pentru copii, prin dotarea sălilor de grupă, amenajarea spațiilor exterioare și îmbunătățirea permanentă a bazei materiale. De asemenea, resursele financiare susțin programele extracurriculare, activitățile culturale și parteneriatele educaționale, consolidând astfel imaginea grădiniței ca instituție particulară modernă și competitivă.

Prin politica de utilizare eficientă a resurselor, unitatea urmărește să răspundă nevoilor actuale, dar și să anticipeze cerințele viitoare, adaptându-se la schimbările mediului educațional și social.
Puncte tari

· Clădire modernă, special amenajată și destinată exclusiv activităților cu ante/preșcolarii, cu posibilitatea de desfășurare a programului prelungit;

· Asigurarea unui mediu sigur, care respectă toate normele igienico-sanitare și de protecție pentru copii și personal;

· Curte generoasă și amenajată corespunzător pentru jocurile și activitățile în aer liber;

· Bază materială completă, adaptată desfășurării procesului instructiv-educativ;

· Gestionarea eficientă și transparentă a resurselor financiare;

· Echipamente audio-video și conectare permanentă la internet, sprijin pentru procesul educațional;

· Existența unei săli de festivități pentru evenimente și activități educative;

· Spații dedicate mesei și odihnei, adaptate nevoilor copiilor.
Puncte slabe

· Instabilitatea socio-economică generală poate afecta indirect susținerea financiară a unității;

· Nivelul redus de motivare financiară pentru personalul didactic auxiliar și administrativ.
Oportunități

· Posibilitatea de dezvoltare a unor parteneriate și proiecte educaționale prin intermediul colaborărilor cu instituții și ONG-uri;

· Autonomia în conceperea unei oferte educaționale diversificate, care să personalizeze imaginea și atractivitatea grădiniței;

· Organizarea sălilor de grupă și adaptarea lor pentru integrarea copiilor cu cerințe educaționale speciale;

· Acces la resurse și oportunități de dezvoltare prin utilizarea tehnologiilor și a platformelor digitale.
Amenințări

· Ritmul rapid al schimbărilor tehnologice determină uzura morală accelerată a echipamentelor existente și costuri ridicate pentru achiziția de aparatură modernă;

· Resurse financiare limitate pentru adaptarea completă a sălilor de grupă la nevoile copiilor cu CES;

· Deteriorarea materialelor didactice, a jocurilor, jucăriilor și a mobilierului în timp;

· Creșterea constantă a prețurilor la utilități, materiale didactice și servicii conexe;

· Modificările frecvente în legislația fiscală și educațională pot afecta predictibilitatea și stabilitatea financiară a unității.

Relaţii comunitare şi parteneriat
Grădinița cu program normal și prelungit „Nicholas Kindergarten” își fundamentează activitatea pe o colaborare deschisă și constantă cu părinții și partenerii educaționali din comunitate. Întâlnirile periodice cu părinții, serbările, atelierele și activitățile demonstrative devin prilejuri de comunicare, de prezentare a progresului copiilor și de implicare directă a familiilor în viața grădiniței. Această relație consolidează încrederea și contribuie la monitorizarea atentă a evoluției fiecărui copil.

În egală măsură, grădinița menține o legătură activă cu instituțiile comunității locale, prin parteneriate educaționale și proiecte menite să răspundă atât nevoilor copiilor, cât și celor sociale. Prin aceste colaborări, grădinița devine un actor educațional implicat, care sprijină dezvoltarea armonioasă a copiilor și promovează valori democratice, de responsabilitate și apartenență comunitară.

Puncte tari

· Colaborare permanentă și relații eficiente cu părinții și cu factorii comunității locale, răspunzând nevoilor reale de educație;
· Implementarea unor programe educaționale bazate pe parteneriate comunitare;
· Parteneriat grădiniță–familie solid, construit pe colaborare în interesul copiilor;
· Implicare și sprijin activ din partea părinților în proiectele și activitățile educaționale;
Puncte slabe

· Timpul redus al părinților, care poate duce la întreruperea sau diminuarea participării la activități;
· Colaborare insuficient dezvoltată cu ONG-uri;
· Resurse financiare limitate pentru derularea unor parteneriate complexe;
Oportunități

· Posibilitatea de a promova imaginea și aportul social al grădiniței prin implicarea în activități publice;
· Transformarea grădiniței într-un furnizor complex de educație, cu servicii complementare pentru comunitate;
· Consolidarea unei imagini pozitive și vizibile la nivel local și regional;
· Dezvoltarea de proiecte educaționale locale, naționale și europene;
· Sprijin din partea Ministerului Educației și Cercetării și Inspectoratului Școlar;
Amenințări

· Instabilitatea economică pot afecta implicarea părinților;
· Timpul limitat al părinților reduce participarea la viața grădiniței;
· Comunicare uneori deficitară între familie și instituție;
· Concurența altor grădinițe particulare;
· Influența negativă a mass-mediei și a utilizării excesive a tehnologiei de către copii;
· Posibile prejudicii de imagine aduse de modul în care este reflectat învățământul românesc în mass-media;
· Schimbările legislative frecvente pot diminua încrederea în sistemul de educație;
· Organizarea deficitară a unor activități de parteneriat poate reduce impactul scontat.
În perioada 2026–2030, Grădinița cu program normal și prelungit „Nicholas Kindergarten” își propune o dezvoltare instituțională durabilă, valorificând punctele forte deja consolidate – prestigiul dobândit, calitatea resurselor umane și baza materială existentă – pentru a transforma aspectele mai puțin favorabile în oportunități de creștere. Demersurile noastre vizează motivarea și sprijinirea cadrelor didactice, consolidarea colaborării cu părinții și intensificarea legăturilor cu partenerii educaționali și comunitari.

Prin oferirea unui act educațional de înaltă calitate, centrat pe copil și orientat spre rezultate vizibile în dezvoltarea armonioasă a acestuia, grădinița va deveni tot mai atractivă pentru părinți și copii. Astfel, ne propunem să asigurăm realizarea planului de școlarizare, să diversificăm oferta educațională și să extindem treptat numărul de grupe.
I.6. CULTURA ORGANIZAŢIONALĂ
La nivelul Grădiniței cu program normal și prelungit „Nicholas Kindergarten”, cultura organizațională se definește printr-o orientare de tip sarcină, în care activitățile sunt distribuite și asumate în funcție de potențialul și competențele fiecărui membru al echipei. Valorizarea la maximum a resurselor umane, prin responsabilizare și implicare activă, reprezintă o valoare fundamentală a instituției noastre.

Din perspectivă managerială, conducerea unității promovează un stil flexibil și stimulativ, fundamentat pe valori precum încrederea în oameni, recunoașterea capacităților creative și susținerea autocontrolului și a dezvoltării profesionale continue.

Climatul organizațional este unul deschis, dinamic și motivant, caracterizat prin relații colegiale bazate pe respect, colaborare și sprijin reciproc. Această atmosferă pozitivă se reflectă direct în calitatea procesului instructiv-educativ, în implicarea cadrelor didactice și în atitudinea lor profesională, consolidând imaginea grădiniței ca un spațiu de învățare sigur, creativ și inovator.
I.7. OFERTA EDUCAȚIONALĂ 
Educația oferită de Grădinița cu program normal și prelungit „Nicholas Kindergarten” se fundamentează pe respectarea standardelor educaționale naționale și pe îmbogățirea acestora printr-o abordare modernă, flexibilă și adaptată nevoilor fiecărui copil. Prin curriculumul de bază, completat de programe variate și de metode didactice interactive și inovatoare, unitatea noastră se definește printr-o ofertă educațională personalizată și diferențiată, menită să valorifice potențialul unic al fiecărui preșcolar.

Demersul instructiv-educativ are la bază principii moderne de învățare activă, transdisciplinară și centrată pe copil, stimulând creativitatea, gândirea critică și autonomia în demersul instructiv-educativ are la bază principii moderne de învățare activă, transdisciplinară și centrată pe copil, stimulând creativitatea, gândirea critică și autonomia în procesul de învățare. Activitățile sunt concepute astfel încât să îmbine dimensiunea cognitivă cu cea socio-emoțională și să susțină dezvoltarea armonioasă a personalității copilului.
Oferta educațională include, pe lângă curriculumul de bază, activități opționale și extracurriculare variate, care răspund intereselor și aptitudinilor copiilor, dar și așteptărilor părinților. Acestea sunt permanent adaptate, în baza consultării cu familiile, și urmăresc lărgirea orizontului de cunoaștere al copiilor prin domenii precum: arte, limbi străine, muzică, sport, educație digitală și activități de tip STEM.

Prin această abordare, Nicholas Kindergarten își propune nu doar să pregătească ante/preșcolarii pentru școală, ci și să ofere un cadru educațional care să le stimuleze curiozitatea, încrederea în sine și dorința de a învăța pe tot parcursul vieții.
Pentru anul şcolar 2026-2027, Grădinița cu program normal și prelungit ”Nicholas Kindergarten” va funcționa cu 5 grupe, cu un număr total de 57 de copii, repartizați astfel:

1. Grupa mijlocie – nivel antepreșcolar – 6 antepreșcolari (1 grupă)
2. Grupa mică –  28 preșcolari (2 grupe)

3. Grupa mijlocie – 13 preșcolari (1 grupă)

4. Grupa mare - 10 preșcolari (1 grupă).

Obiectivele Grădiniței cu program normal și prelungit „Nicholas Kindergarten”
· Oferirea unei educații personalizate – Adaptarea curriculumului și a strategiilor didactice la ritmul și nevoile fiecărui copil, stimulând învățarea activă și creativitatea.
· Dezvoltarea armonioasă a copiilor – Crearea unui mediu echilibrat care susține dezvoltarea cognitivă, emoțională, socială și fizică prin activități diverse și experiențe de învățare inovatoare.

· Inovație și tehnologie în educație – Integrarea metodelor moderne de predare și a tehnologiei pentru a sprijini învățarea interactivă și gândirea critică.
· Promovarea multilingvismului – Introducerea timpurie a limbilor străine pentru dezvoltarea abilităților de comunicare și deschiderea către diversitate culturală.

· Educație prin joacă și experiențe – Folosirea jocului ca metodă principală de învățare, îmbinată cu activități practice, exploratorii și senzoriale.

· Crearea unui mediu sigur și stimulativ – Asigurarea unui spațiu educațional modern, prietenos și sigur, unde copiii sunt încurajați să fie independenți și încrezători.

· Colaborare strânsă cu părinții – Implicarea activă a părinților în procesul educațional prin comunicare constantă, ateliere dedicate și evenimente comunitare.

· Îmbunătățirea continuă a personalului – Formarea și perfecționarea continuă a echipei educaționale pentru a oferi un standard ridicat de predare și îngrijire.

· Pregătirea pentru viitor – Dezvoltarea abilităților de autonomie, reziliență și adaptabilitate, pregătind copiii pentru tranziția ușoară către învățământul școlar.
Programul educativ al Grădiniței cu program normal și prelungit „Nicholas Kindergarten” este conceput să răspundă integral cerințelor de dezvoltare ale copilului, într-un cadru flexibil și adaptat nevoilor fiecăruia. Personalul didactic abordează copilul în mod individual, ținând cont de ritmul propriu de evoluție, de particularitățile afective și cognitive, precum și de activitățile fundamentale corespunzătoare vârstei.

Grădinița promovează o ofertă educațională completă și diversificată, structurată pe grupe de vârstă (mică, mijlocie, mare), care respectă aptitudinile, interesele și potențialul fiecărui copil. Activitățile instructiv-educative se desfășoară într-un mediu sigur, stimulativ și prietenos, conform standardelor și valorilor necesare unei dezvoltări armonioase.

Accentul se pune pe îngrijirea atentă a copilului, cultivarea unui stil de viață sănătos, menținerea unei dispoziții pozitive și susținerea echilibrului emoțional, toate acestea contribuind la o evoluție armonioasă încă de la cele mai fragede vârste.

Din varietatea activităților educaționale desfășurate menționăm:

· activități de educare a limbajului și comunicării;

· activități logico-matematice și de gândire critică;

· activități de explorare și cunoaștere a mediului;

· activități în aer liber, vizite tematice (muzee, grădina zoologică, grădina botanică, teatru etc.);

· activități pentru dezvoltarea socio-emoțională;

· activități de dezvoltare psiho-motrică și de educație fizică;

· activități estetice și creative, cu accent pe artă și expresivitate personală.

Pentru a-și contura propria identitate și a evidenția „personalitatea” sa, Grădinița cu program normal și prelungit ”Nicholas Kindergarten” oferă un mediu educațional echilibrat, prietenos și sigur caracterizat prin:

✔ Amenajarea armonioasă a spațiilor – Toate încăperile sunt organizate și decorate astfel încât să promoveze sentimentul de apartenență, incluziunea școlară, diversitatea culturală și învățarea continuă.

✔ Respect și ospitalitate pentru vizitatori – Indicatoarele clare facilitează orientarea către diferite zone ale grădiniței (birouri, săli de grupă, panouri de afișaj/aviziere), asigurând un mediu prietenos și accesibil tuturor.

✔ Spații moderne și adaptate nevoilor copiilor – Sălile sunt încălzite și luminate corespunzător, dotate cu echipamente și materiale educaționale variate, iar mobilierul este adecvat vârstei și activităților desfășurate, atât individual, cât și în grup.
✔ Accesibilitate pentru toți – Toate spațiile educaționale și resursele grădiniței sunt concepute astfel încât să fie accesibile tuturor copiilor și cadrelor didactice.

✔ Un mediu educațional pozitiv și colaborativ – Relațiile dintre copii și cadrele didactice sunt bazate pe respect reciproc, reguli clare și negociate, înțelese și acceptate de toți.

✔ Un climat emoțional favorabil – Copiii și cadrele didactice percep grădinița ca pe un spațiu sigur, primitor și stimulativ, care încurajează dezvoltarea armonioasă și progresul fiecărui copil.
Grădinița oferă toate condițiile necesare unei dezvoltări sănătoase și echilibrate a copiilor, punând accent pe valorificarea potențialului individual. Siguranța, sănătatea și bunăstarea copiilor sunt prioritare, iar echipa educațională asigură un mediu cald și protector, în care copiii sunt iubiți, sprijiniți și ghidați să descopere lumea, în timp ce părinții au garanția că micuții lor se află în cele mai bune mâini.
Oferta educaţională va fi promovată prin:

Pentru ca părinții și comunitatea să cunoască oferta noastră educațională, promovăm grădinița prin:

📢 Canale online: site-ul grădiniței, paginile de Facebook, Instagram, TikTok
📢 Materiale informative: broșuri, pliante, bannere, flyere, fluturași, materiale în format electronic (CD, DVD ETC.)
📢 Obiecte promoționale: sesiuni de instruire
📢 Evenimente locale și naționale: prezență la manifestații din domeniul educației pentru ante/preșcolari
📢 Promovare directă: activități în parcuri și spații publice destinate copiilor

📢 Proiecte naționale:
· „Săptămâna Verde” Activități de educație ecologică/ Îngrijirea plantelor, colectare selectivă, economisirea resurselor/ Excursii tematice, ateliere creative cu materiale reciclabile

· „Școala Altfel” Activități nonformale, interdisciplinare/ Vizite, jocuri educative, ateliere practice/ Excursii/ Dezvoltarea competențelor sociale și emoționale.
CAPITOLUL II 
VIZIUNEA ȘI MISIUNEA GRĂDINIȚEI CU PNP ”NICHOLAS KINDERGARTEN” 
VIZIUNEA
„Azi suntem mai buni ca ieri, mâine vom fi mai buni ca azi”
MISIUNEA
Grădinița noastră este un loc unde fiecare copil se simte descoperit, ghidat și inspirat. Suntem mereu conectați la inovațiile educaționale și punem accent pe cercetare și perfecționare continuă. Cu atenție la detalii, creativitate și responsabilitate, cultivăm un mediu educațional armonios, unde pasiunea și implicarea definesc fiecare zi.

Oferim resurse adaptate fiecărei vârste și activități extracurriculare menite să sprijine dezvoltarea psiho-fizică, cognitivă, motrică și socio-emoțională a copiilor. În plus, colaborarea cu părinții este esențială pentru o educație de succes, facilitând o comunicare activă prin:

· Platforma Kinderpedia

· Ședințe și întâlniri individuale

· Contact direct (telefon, sms, email)

· Evenimente participative (serbări, proiecte, lecții deschise)

· Videoconferințe (Google Meet, Zoom, Kinderpedia).
Printr-o ofertă educațională completă, adaptată fiecărei etape de vârstă, ne asigurăm că fiecare copil își dezvoltă aptitudinile într-un mediu sigur, incluziv și motivant.

La Nicholas Kindergarten, copilul este actorul principal al propriei educații!
Obiectivele Grădiniței „Nicholas Kindergarten”:
· Oferirea unei educații personalizate – Adaptarea curriculumului și a strategiilor didactice la ritmul și nevoile fiecărui copil, stimulând învățarea activă și creativitatea.
· Dezvoltarea armonioasă a copiilor – Crearea unui mediu echilibrat care susține dezvoltarea cognitivă, emoțională, socială și fizică prin activități diverse și experiențe de învățare inovatoare.

· Inovație și tehnologie în educație – Integrarea metodelor moderne de predare și a tehnologiei pentru a sprijini învățarea interactivă și gândirea critică.

· Promovarea multilingvismului – Introducerea timpurie a limbilor străine pentru dezvoltarea abilităților de comunicare și deschiderea către diversitate culturală.

· Educație prin joacă și experiențe – Folosirea jocului ca metodă principală de învățare, îmbinată cu activități practice, exploratorii și senzoriale.

· Crearea unui mediu sigur și stimulativ – Asigurarea unui spațiu educațional modern, prietenos și sigur, unde copiii sunt încurajați să fie independenți și încrezători.

· Colaborare strânsă cu părinții – Implicarea activă a părinților în procesul educațional prin comunicare constantă, ateliere dedicate și evenimente comunitare.

· Îmbunătățirea continuă a personalului – Formarea și perfecționarea continuă a echipei educaționale pentru a oferi un standard ridicat de predare și îngrijire.

· Pregătirea pentru viitor – Dezvoltarea abilităților de autonomie, reziliență și adaptabilitate, pregătind copiii pentru tranziția ușoară către învățământul școlar.

La grădinița “Nicholas Kindergarten”, punem preț pe o abordare educațională holistică și multisenzorială, care stimulează mintea, emoțiile și simțurile fiecărui copil. Credem într-un proces de învățare activ, exploratoriu și captivant, bazat pe experiențe concrete, care îi ajută pe copii să descopere lumea prin experimentare și joc.

Valorile noastre fundamentale sunt: calitate, profesionalism, comunicare, creativitate, responsabilitate, implicare, toleranță. spirit civic, spirit de echipă, integritate și incluziune. 

CAPITOLUL III
 FUNDAMENTAREA MINIMALĂ ŞI MAXIMALĂ A PDI

Planul de dezvoltare instituțională revizuit al Grădiniței „Nicholas Kindergarten” se fundamentează pe misiunea noastră de a sprijini dezvoltarea liberă, completă și armonioasă a fiecărui copil, punând accent pe formarea unei personalități deschise spre cunoaștere, creativitate, progres și toleranță.

Într-un context educațional aflat în continuă transformare, grădinița noastră va avea ca misiune furnizarea unei educații de calitate respectând nevoile şi particularităţile copiilor. Cu ajutorul cadrelor didactice bine pregătite și dedicate, printr-un mediu educațional cald, sigur și atractiv, ne propunem să construim premisele unei dezvoltări echilibrate și a unei tranziții naturale către școală și viață.

Oferta noastră educațională se definește printr-o îmbinare armonioasă între Curriculumul pentru educație timpurie și activități opționale sau extracurriculare personalizate, menite să valorifice potențialul fiecărui copil. În același timp, părinții joacă un rol activ în conturarea direcțiilor educaționale, opțiunile lor fiind luate în considerare pentru adaptarea programului și diversificarea resurselor implicate.

Planul de dezvoltare instituțională revizuit se articulează pe două dimensiuni complementare:

Aspectul minimal, reflectat prin obiectivele pe termen scurt incluse în planul managerial anual, prin evaluările periodice și prin respectarea cadrului legislativ privind resursa umană și organizarea activităților educative. Asigurarea resursei umane de specialitate se va face prin respectarea legislatiei, în ceea ce priveşte personalul didactic și prin încheierea contractelor de muncă pentru personalul administrativ.
Aspectul maximal, reprezentat de viziunea pe termen mediu și lung, ce vizează consolidarea prestigiului grădiniței ca instituție de referință, capabilă să asigure unitatea, coerența și continuitatea procesului educațional. Obiectivul nostru major este pregătirea copiilor pentru integrarea cu succes în clasa pregătitoare și ulterior în sistemul școlar, oferindu-le șanse egale de dezvoltare și afirmare.

Prin acest plan strategic, „Nicholas Kindergarten” își propune să își consolideze identitatea ca instituție particulară orientată spre excelență, inovare și colaborare permanentă cu familia, pentru a răspunde provocărilor educației contemporane și pentru a forma copii încrezători, autonomi și pregătiți să descopere lumea.
CAPITOLUL IV 
 ȚINTE ȘI OPȚIUNI STRATEGICE

Pornind de la viziunea și misiunea Grădiniței cu program normal și prelungit ”Nicholas Kindergarten”, de la rezultatele diagnozei și autoevaluării, am formulat următoarele ținte și opțiuni strategice, în vederea dezvoltării şi modernizării instituţionale a Grădiniței cu program normal și prelungit ”Nicholas Kindergarten” în perioada 2025-2030:
T1. Creșterea consecvenței și regularității frecventării programului educațional, reducând absenteismul, pentru a asigura coerența și eficiența procesului instructiv-educativ
Motivarea alegerii țintei strategice:

Într-o grădiniță particulară, absenteismul nu este rezultatul lipsei de acces la educație, ci al unor factori precum programul flexibil al părinților, perioadele frecvente de vacanță, lipsa unei rutine educaționale constante sau percepția eronată că la vârsta preșcolară continuitatea nu este esențială. Totuși, prezența zilnică la grădiniță este decisivă pentru dezvoltarea armonioasă a copiilor, pentru formarea deprinderilor de lucru, a abilităților socio-emoționale și a autonomiei personale.

Din aceste motive, unitatea își propune să reducă nivelul de absenteism prin măsuri de prevenire și conștientizare, axate pe parteneriatul cu familia, pe comunicarea constantă a progresului copilului și pe crearea unor programe atractive, care să stimuleze atât copiii, cât și părinții să mențină consecvența frecventării. Prin aceste intervenții, se urmărește consolidarea unei culturi educaționale bazate pe responsabilitate, regularitate și încredere în procesul educativ.
T2. Asigurarea unui management instituțional eficient, transparent și participativ, fundamentat pe entuziasm, motivație și implicare proactivă, prin atragerea cadrelor didactice, a personalului auxiliar și a părinților în procesul decizional și în activitățile de asigurare a calității educației, pentru crearea unui climat organizațional stabil, cooperant și orientat spre performanță
Motivarea alegererii țintei strategice: 
Calitatea actului educațional reprezintă atât o responsabilitate profesională, cât și un factor determinant al încrederii părinților. Aceasta depinde de pregătirea și dezvoltarea profesională continuă a cadrelor didactice, de calitatea relației educator–copil, de utilizarea metodelor interactive și a resurselor moderne, dar și de atingerea și depășirea standardelor educaționale naționale.

Un management transparent și eficient presupune implementarea unor măsuri clare, prin care să fie asigurată implicarea tuturor actorilor educaționali: cadrele didactice în procesele de decizie și inovare, părinții în monitorizarea și sprijinirea parcursului educațional, iar conducerea în coordonarea coerentă a resurselor. Astfel, se urmărește nu doar menținerea unui nivel înalt de performanță și retenție a copiilor, ci și creșterea vizibilității și prestigiului grădiniței, prin alinierea la standardele europene de calitate și prin formarea continuă a întregului personal.
T3. Creșterea vizibilității și prestigiului grădiniței în comunitate, prin dezvoltarea și diversificarea parteneriatelor educaționale la nivel local, național și internațional, cu scopul de a aduce un plus de valoare procesului educativ, de a oferi copiilor experiențe noi și relevante, dar și de a consolida imaginea grădiniței ca instituție modernă și competitivă

Motivarea alegerii țintei strategice:

Vizibilitatea unei grădinițe private este strâns legată de calitatea și diversitatea oportunităților educaționale oferite. Prin derularea de proiecte, parteneriate și activități extracurriculare atractive, unitatea își propune să pună în valoare diversitatea culturală, să promoveze atitudini și comportamente pozitive și să creeze contexte de învățare semnificative pentru copii.

Experiența acumulată în ultimii ani confirmă interesul și entuziasmul copiilor, al cadrelor didactice și al părinților pentru aceste activități, dar și rolul lor esențial în consolidarea sentimentului de apartenență la comunitatea grădiniței. În plus, parteneriatele educaționale contribuie la îmbunătățirea calității managementului instituțional, prin schimb de bune practici, prin conectarea la experiențe inovative și prin crearea unei rețele de colaborări benefice atât pentru copii, cât și pentru personalul educativ.
T4. Creșterea calității procesului instructiv-educativ, în vederea dezvoltării armonioase a personalității copiilor, prin formarea și dezvoltarea competențelor acestora, precum și optimizarea procesului didactic din grădiniță, prin utilizarea mijloacelor moderne de predare – învățare și comunicare, a tehnologiilor informației și comunicării
Motivarea alegerii țintei strategice:

În contextul unei societăți aflate într-o continuă transformare, calitatea procesului educațional depinde de capacitatea unității de învățământ de a îmbina tradiția educației timpurii cu metodele și instrumentele moderne. Tehnologia joacă un rol esențial în creșterea atractivității și eficienței activităților instructiv-educative, facilitând accesul copiilor la experiențe variate, interactive și adaptate realității în care trăiesc.

Pentru atingerea acestui obiectiv, grădinița investește atât în dotarea spațiilor educaționale cu echipamente moderne (mijloace audio-video, calculatoare, table interactive, resurse digitale), cât și în formarea continuă a cadrelor didactice, pentru a valorifica noile tehnologii și metode de predare-învățare. Accentul este pus pe învățarea prin experiență, pe dezvoltarea gândirii critice, a creativității și pe simularea unor situații similare vieții reale, toate acestea contribuind la pregătirea copiilor pentru integrarea în școală și în societate.
T5. Îmbunătățirea stării de bine a copiilor, prin diversificarea și adaptarea ofertei de activități curriculare și extracurriculare, în vederea reducerii semnificative a situațiilor de bullying, excludere socială sau violență între copii, astfel încât grădinița să asigure un climat educațional bazat pe siguranță, echilibru emoțional și relații sănătoase, atât în cadrul instituției, cât și în afara acesteia

Motivarea alegerii țintei strategice:

Starea de bine a copilului este un factor esențial pentru succesul învățării și pentru dezvoltarea armonioasă a personalității sale. Într-o lume în continuă schimbare, copiii au nevoie de un mediu educațional în care să se simtă protejați, respectați și valorizați.

Grădinița cu PNP „Nicholas Kindergarten” își asumă responsabilitatea de a crea și menține un climat pozitiv, prin:

· cultivarea empatiei, a respectului și a toleranței în rândul copiilor;

· implicarea cadrelor didactice în activități de educație socio-emoțională și prevenire a comportamentelor agresive;

· consilierea și sprijinirea copiilor în situații delicate;

· colaborarea permanentă cu părinții pentru a asigura coerență între mediul familial și cel educațional.

Astfel, reducerea semnificativă a cazurilor de bullying și de comportamente violente nu reprezintă doar un obiectiv statistic, ci o dovadă a faptului că unitatea acordă prioritate siguranței fizice, echilibrului emoțional și stării de bine a fiecărui copil.
Opțiuni strategice -  Program de dezvoltare
	ŢINTE STRATEGICE
	OPŢIUNI STRATEGICE

	T1. Creșterea consecvenței și regularității frecventării programului educațional, reducând absenteismul, pentru a asigura coerența și eficiența procesului instructiv-educativ

	1. Opţiunea curriculară:

a. Elaborarea unui set de activități curriculare și extracurriculare variate, interactive și atractive, care să răspundă nevoilor și particularităților individuale ale copiilor, pentru creșterea motivației de participare zilnică.

b. Dezvoltarea competențelor funcționale ale copiilor (sociale, cognitive, emoționale și motrice), necesare pentru o integrare armonioasă în viața școlară și socială ulterioară.

c. Facilitarea accesului la servicii de consiliere pentru părinți, pentru identificarea și abordarea factorilor care pot genera absenteism (organizare familială, rutine, motivație a copilului).

	
	2. Opţiunea – resurse umane: 

a. Implicarea activă a cadrelor didactice în prevenirea absenteismului prin observarea timpurie a absențelor și adoptarea unor strategii pedagogice personalizate.

b. Organizarea de formări și sesiuni de perfecționare pentru cadrele didactice, axate pe metode interactive, tehnici de motivare a copiilor și comunicare eficientă cu părinții.

c. Implementarea unor programe de colaborare cu părinții (lecții deschise, consiliere parentală, consultații individuale, lectorate tematice) pentru responsabilizarea și informarea acestora privind impactul prezenței constante a copilului în grădiniță.


	
	3. Opţiunea – resurse materiale şi financiare:

a. Utilizarea materialelor didactice moderne și a tehnologiei pentru crearea unor activități atractive, interactive și captivante, care să stimuleze participarea zilnică a copiilor.
b. Implementarea unor mecanisme de stimulare a prezenței copiilor (recompense simbolice, activități speciale pentru prezență constantă, diplome, proiecte individuale sau de grup).


	
	4. Opţiunea – relaţii cu comunitatea: 
a. Consolidarea parteneriatelor cu organizații locale, instituții educaționale și ONG-uri pentru crearea de activități extracurriculare comune și pentru creșterea încrederii părinților și comunității în grădiniță.

b. Informarea comunității locale cu privire la impactul educației timpurii și rolul participării constante a copiilor în dezvoltarea lor armonioasă.

c. Promovarea imaginii grădiniței ca instituție care personalizează actul educațional și se implică activ în prevenirea riscurilor asociate absenteismului și dezvoltării armonioase a copiilor.

	T2. Asigurarea unui management instituțional eficient, transparent și participativ, fundamentat pe entuziasm, motivație și implicare proactivă, prin atragerea cadrelor didactice, a personalului auxiliar și a părinților în procesul decizional și în activitățile de asigurare a calității educației, pentru crearea unui climat organizațional stabil, cooperant și orientat spre performanță

	1. Opţiunea curriculară:

a. Încurajarea participării active a părinților și copiilor în alegerea activităților opționale și extracurriculare, astfel încât oferta educațională să fie adaptată la nevoile și interesele beneficiarilor direcți și indirecți.

b. Dezvoltarea de strategii colaborative între cadrele didactice prin proiecte de grup, sesiuni demonstrative, ateliere și dezbateri pentru stimularea comunicării și spiritului de echipă.

c. Promovarea activităților care dezvoltă cooperarea, comunicarea pozitivă și implicarea entuziastă a copiilor și cadrelor didactice.

	
	2. Opţiunea – resurse umane: 

a. Identificarea nevoilor reale de formare ale cadrelor didactice și stimularea participării acestora la programe de perfecționare continuă, pentru creșterea calității actului educațional și consolidarea relațiilor colegiale.

b. Dezvoltarea capacităților de relaționare și luare a deciziilor împreună cu părinții și factorii relevanți ai comunității, în scopul unei mai bune colaborări și implicări în procesul decizional.

c. Responsabilizarea personalului în atingerea obiectivelor strategice prin respectarea fișelor de post și valorificarea competențelor și abilităților fiecăruia.

	
	3. Opţiunea – resurse materiale şi financiare:

a. Optimizarea utilizării resurselor financiare existente pentru susținerea activităților educaționale și a proiectelor opționale, astfel încât fiecare investiție să contribuie la creșterea calității actului instructiv-educativ.

b. Modernizarea și completarea bazei materiale cu echipamente audiovizuale, table digitale, materiale didactice interactive și resurse IT, în funcție de bugetul intern al grădiniței, pentru a sprijini procesul de predare-învățare și implicarea copiilor.

c. Asigurarea mentenanței și actualizării periodice a echipamentelor și materialelor didactice, pentru a menține standardele educaționale și siguranța mediului de învățare.


	
	4. Opţiunea – relaţii cu comunitatea: 
a. Implicarea activă a părinților și colaborarea cu parteneri privați sau organizații locale care sprijină activitățile educaționale și proiectele grădiniței, pentru a susține dezvoltarea continuă a copiilor și a cadrelor didactice.

b. Consolidarea imaginii grădiniței în comunitate, prin promovarea valorilor educaționale, a practicilor inovative și a implicării părinților în viața instituției.

c. Dezvoltarea de parteneriate educaționale, culturale și recreative cu instituții și organizații externe relevante, pentru schimburi de experiență, creșterea vizibilității grădiniței și recunoașterea calității actului educațional.

	T3. Creșterea vizibilității și prestigiului grădiniței în comunitate, prin dezvoltarea și diversificarea parteneriatelor educaționale la nivel local, național și internațional, cu scopul de a aduce un plus de valoare procesului educativ, de a oferi copiilor experiențe noi și relevante, dar și de a consolida imaginea grădiniței ca instituție modernă și competitivă

	1. Opţiunea curriculară:

a. Dezvoltarea și promovarea de programe educaționale și extracurriculare inovative, care să atragă atenția comunității și să diferențieze grădinița prin calitate și creativitate.

b. Organizarea de evenimente educaționale interactive, ateliere și demonstrații deschise pentru părinți și publicul larg, pentru a evidenția metodologiile moderne și activitățile STEM sau artistice desfășurate în grădiniță.

c. Integrarea tematicilor interculturale și de diversitate în activitățile curriculare, pentru a consolida reputația grădiniței ca instituție incluzivă și orientată spre valori educaționale moderne.
d. Implicarea cadrelor didactice în popularizarea rezultatelor unității, a activităților curriculare și extracurriculare în rândul părinţilor.

	
	2. Opţiunea – resurse umane: 

a. Formarea continuă a cadrelor didactice pentru a putea implementa proiecte inovative și atractive, care să aducă recunoaștere grădiniței.

b. Încurajarea personalului didactic să participe la conferințe, workshop-uri și sesiuni de bune practici, pentru a crește vizibilitatea profesională a unității.

c. Implicarea cadrelor didactice în organizarea de evenimente și proiecte publice, stimulând inițiativa și creativitatea acestora în promovarea imaginii grădiniței.


	
	3. Opţiunea – resurse materiale şi financiare:

a. Alocarea de resurse pentru dotarea sălilor și spațiilor cu materiale și echipamente moderne, care să permită derularea de activități demonstrative atractive pentru comunitate.

b. Crearea de materiale informative, prezentări multimedia și platforme online pentru promovarea activităților și proiectelor grădiniței.

c. Investiții în activități speciale – expoziții, târguri educaționale, evenimente publice – care sporesc vizibilitatea grădiniței.

	
	4. Opţiunea – relaţii cu comunitatea: 

a. Dezvoltarea de parteneriate cu instituții educaționale, culturale și organizații private relevante, pentru proiecte comune și schimburi de experiență.

b. Implicarea părinților în proiecte comunitare și activități extracurriculare
c. Participarea la evenimente locale, naționale sau internaționale, promovând valorile grădiniței și consolidând reputația acesteia ca instituție modernă și competitivă.

	T4.  Creșterea calității procesului instructiv-educativ, în vederea dezvoltării armonioase a personalității copiilor, prin formarea și dezvoltarea competențelor acestora, precum și optimizarea procesului didactic din grădiniță prin utilizarea mijloacelor moderne de predare – învățare și comunicare, a tehnologiilor informației și comunicării

	1. Opţiunea curriculară:

a. Realizarea de evaluări comparative între nivelul inițial și cel final al copiilor, pentru a monitoriza implementarea standardelor de calitate și progresul individual.

b. Integrarea metodologiilor active, participative și alternative în activitățile de predare-învățare-evaluare, adaptate specificului fiecărei grupe.

c. Organizarea de interasistențe și schimburi de bune practici între cadrele didactice pentru creșterea calității procesului educativ.

d. Utilizarea activă a mijloacelor audio–video și digitale în activități, pentru creșterea atractivității și eficienței învățării.
e. Diversificarea curriculumului și a activităților CDEOȘ, inclusiv prin integrarea tematicilor de tehnologie și comunicare.

	
	2. Opţiunea – resurse umane: 

a. Identificarea și alocarea resurselor necesare pentru dezvoltarea continuă a personalului didactic și auxiliar implicat în procesul educațional.

b. Promovarea formării continue și informării permanente a cadrelor didactice în domeniul pedagogiei și managementului educațional.

c. Asigurarea respectării normelor de securitate și sănătate în muncă de către tot personalul, pentru menținerea unui climat sigur și sănătos, favorabil învățării.

d. Dezvoltarea competențelor digitale și tehnologice ale cadrelor didactice, pentru integrarea eficientă a instrumentelor moderne în activitățile instructiv-educative.

	
	3. Opţiunea – resurse materiale şi financiare:

a. Asigurarea fondurilor necesare amenajării și întreținerii spațiilor de învățământ astfel încât să susțină procesul educativ de calitate.

b. Extinderea bazei materiale și dotarea grădiniței pentru desfășurarea de activități opționale și programe educaționale diversificate.

c. Dezvoltarea infrastructurii digitale: conectivitate performantă, rețele interne, dotarea cu echipamente moderne și suport tehnic adecvat.

d. Investiții strategice în achiziția de echipamente și resurse digitale care să sprijine metodele moderne de predare-învățare.


	
	4. Opţiunea – relaţii cu comunitatea: 

a. Colaborarea activă cu instituții educaționale, Inspectoratul Școlar și organisme relevante, pentru menținerea și îmbunătățirea performanțelor educative.

b. Asigurarea unei comunicări transparente și eficiente cu părinții și comunitatea, pentru creșterea implicării acestora în procesul educativ.

c. Dezvoltarea şi multiplicarea parteneriatelor, pentru achiziţionarea de mijloace didactice moderne.

	T5. Îmbunătățirea stării de bine a copiilor, prin diversificarea și adaptarea ofertei de activități curriculare și extracurriculare, în vederea reducerii semnificative a situațiilor de bullying, excludere socială sau violență între copii, astfel încât grădinița să asigure un climat educațional bazat pe siguranță, echilibru emoțional și relații sănătoase, atât în cadrul instituției, cât și în afara acesteia

	1. Opţiunea curriculară:

a. Integrarea în activitățile zilnice a exercițiilor și jocurilor care promovează empatia, cooperarea, rezolvarea pașnică a conflictelor și comunicarea pozitivă între copii.

b. Diversificarea activităților extracurriculare (atelier de artă, muzică, teatru, activități STEM, sport) pentru stimularea intereselor individuale și consolidarea relațiilor pozitive între copii.

c. Dezvoltarea programelor și tematicilor care încurajează incluziunea și respectul pentru diversitate, adaptate particularităților fiecărei grupe de vârstă.

d. Implementarea activităților de prevenire a bullying-ului și promovare a comportamentului prosocial prin povești, jocuri de rol și discuții ghidate de cadrele didactice.

	
	2. Opţiunea – resurse umane:

a. Formarea continuă a cadrelor didactice pentru identificarea semnelor de bullying, violență sau excludere socială și pentru intervenții rapide și eficiente.

b. Dezvoltarea competențelor psihopedagogice ale personalului pentru gestionarea conflictelor și promovarea stimei de sine a copiilor.

c. Organizarea de sesiuni de consiliere și instruire pentru personalul auxiliar, astfel încât întreaga echipă să fie implicată în crearea unui climat pozitiv.

d. Implicarea activă a cadrelor didactice în crearea unor relații de încredere și sprijin cu copiii, prin observație, feedback și activități personalizate.

	
	3. Opţiunea – resurse materiale şi financiare:
a. Asigurarea unui mediu fizic sigur și atractiv, cu spații amenajate pentru jocuri de grup, activități creative și recreere, favorizând interacțiunea pozitivă între copii.

b. Dotarea sălilor și spațiilor de joacă cu materiale și echipamente educative moderne care să susțină activități interactive, colaborative și anti-bullying.

c. Crearea de suporturi vizuale și resurse digitale (afișe, jocuri educative, aplicații) pentru dezvoltarea competențelor socio-emoționale.

	
	4. Opţiunea – relaţii cu comunitatea: 

a. Organizarea de întâlniri și sesiuni de consiliere pentru părinți privind prevenirea bullying-ului, dezvoltarea emoțională a copiilor și gestionarea conflictelor acasă și la grădiniță.

b. Colaborarea cu psihologi și specialiști în educație pentru proiecte, ateliere și programe de prevenție și incluziune.

c. Promovarea unei culturi a respectului, incluziunii și siguranței în relația grădiniță – familie – comunitate, prin comunicare constantă și activități comune.



CAPITOLUL V 
 IMPLEMENTAREA STRATEGIEI
Strategia de dezvoltare instituțională a Grădiniței cu program normal și prelungit „Nicholas Kindergarten” se va implementa printr-un set de acțiuni concrete, planificate pe ani școlari și structurate în etape intermediare. Aceste acțiuni vor fi regăsite în Planul managerial anual, care va detalia activitățile, responsabilitățile și termenele de realizare pentru fiecare obiectiv strategic.

Planul de dezvoltare instituțională va fi revizuit și actualizat la începutul fiecărui an școlar, pentru a răspunde evoluției grădiniței, nevoilor copiilor și părinților, precum și schimbărilor legislative și ale mediului educațional.
V.1. RESURSE STRATEGICE

Resursele strategice constituie fundamentul implementării eficiente a strategiei și sunt utilizate astfel încât să asigure realizarea obiectivelor educaționale și operaționale ale grădiniței.

Principalele resurse strategice sunt:

1. Resurse umane

Resursele umane reprezintă nucleul activității educaționale și asigură eficiența implementării strategiei:

· Copiii ante/preșcolari, beneficiarii direcți ai procesului educațional, ale căror nevoi, aptitudini și ritm de dezvoltare sunt fundamentale în planificarea activităților.

· Personalul didactic, responsabil cu realizarea procesului instructiv-educativ, care trebuie să fie motivat, competent și implicat în dezvoltarea continuă a programului educațional.

· Personalul auxiliar și administrativ, care sprijină funcționarea eficientă a grădiniței, asigurând condiții optime pentru desfășurarea activităților.

· Părinții, parteneri în educație, implicați activ în procesul de învățare și monitorizare a progresului copiilor.
2. Resurse materiale și financiare

Acestea permit crearea unui mediu fizic și logistic propice actului educațional:

· Bugetul grădiniței, destinat atât activităților curente, cât și investițiilor în dezvoltarea infrastructurii și dotărilor educaționale.

· Săli de grupă amenajate la standarde înalte, dormitoare, sală de mese, sală de festivități, spații administrative și bloc alimentar.

· Spații special destinate igienei și sănătății copiilor (cabinet medical, izolator, grupuri sanitare).

· Spații pentru recreere și jocuri (curte amenajată, spații interioare pentru activități interactive).

· Echipamente tehnice și digitale: calculatoare, imprimante, copiatoare, sisteme audio-video, camere de supraveghere atât interioare, cât și exterioare.

3. Resurse informaționale

· Materiale didactice standard și confecționate de cadrele didactice, adaptate nevoilor copiilor.

· Minibibliotecă cu cărți pentru copii.
· Jucării educative și materiale pentru activități de creație și jocuri de grup.

· Fondul de carte al bibliotecii grădiniței, precum și resurse digitale care sprijină învățarea interactivă.

4. Resurse de timp

· Timpul alocat pentru desfășurarea activităților educative în programul zilnic.

· Timpul suplimentar investit de cadrele didactice pentru planificarea, monitorizarea și evaluarea activităților, conform nevoilor copiilor și obiectivelor grădiniței.

5. Resurse de autoritate și putere

· Instituții care reglementează și susțin activitatea grădiniței: Inspectoratul Școlar, Ministerul Educației și Cercetării, Casa Corpului Didactic.

· Structurile interne ale grădiniței: Consiliul de administrație, director, echipa managerială, care asigură luarea deciziilor strategice și controlul implementării obiectivelor.
Implementarea strategiei se va realiza prin:

· Planificarea anuală a activităților, cu etape clar definite, responsabili și resurse alocate.

· Monitorizarea permanentă a progresului și evaluarea periodică a rezultatelor în raport cu obiectivele stabilite.

· Implicarea tuturor resurselor strategice în mod integrat, astfel încât copiii, cadrele didactice, părinții și comunitatea să contribuie la succesul planului de dezvoltare.

· Ajustarea și modernizarea continuă a planului, în funcție de schimbările legislative, tehnologice și de evoluția mediului educațional.
V.2. REZULTATE AȘTEPTATE

Rezultatele așteptate urmăresc creșterea calității procesului educațional, dezvoltarea armonioasă a copiilor și consolidarea imaginii grădiniței ca instituție modernă, inovativă și competitivă.
A) CURRICULUM

· Oferta de activități opționale și extracurriculare va răspunde în proporție de peste 90% intereselor și nevoilor copiilor și părinților, asigurând flexibilitate și personalizare.

· Conținuturile curriculare vor fi adaptate fiecărei grupe de vârstă și vor integra metode activ-participative, alternative și digitale.

· Fiecare copil va avea posibilitatea să participe la cel puțin o activitate extracurriculară, stimulând dezvoltarea abilităților sociale, cognitive și creative.

· Resursele educaționale, echipamentele și materialele didactice vor fi accesibile și utilizate optim în cadrul activităților instructiv-educative.

· Documentele proiective vor fi actualizate, structurate și conforme cu standardele de calitate, iar procedurile de evaluare a învățării vor fi implementate și monitorizate constant.

B) RESURSE UMANE
· Peste 90% din cadrele didactice vor aplica metode activ-participative, diferențiate pe particularitățile individuale și de vârstă ale copiilor.

· Cel puțin 60% din cadrele didactice vor participa anual la programe de formare profesională continuă în domeniul educației preșcolare, metodica predării și managementul eficient al grupei.

· Personalul didactic va fi implicat activ în dezvoltarea proiectelor educaționale și în crearea unui mediu stimulativ și motivant pentru copii.

C) RESURSE MATERIALE ȘI FINANCIARE
· Spațiile educaționale vor fi amenajate și întreținute la standarde ridicate de curățenie, igienă și siguranță, pentru asigurarea unui mediu propice dezvoltării armonioase a copiilor.

· Pagubele materiale din unitate vor fi reduse cu cel puțin 50% printr-un management eficient al resurselor și monitorizare constantă.

· Spațiile administrative și educaționale vor fi funcționale, accesibile și adaptate cerințelor unui învățământ de calitate, inclusiv în ceea ce privește dotarea tehnologică.

D) RELAȚII COMUNITARE ȘI PARTENERIATE
· Numărul parteneriatelor educaționale locale, județene și naționale va crește cu cel puțin 30%, consolidând colaborarea cu alte instituții și unități de învățământ.

· Parteneriatele cu reprezentanții comunității și ONG-urile locale vor fi extinse pentru dezvoltarea de proiecte educaționale și culturale.

· Prestigiul grădiniței în comunitate va fi consolidat prin activități vizibile, inovative și implicarea activă a părinților și comunității în viața instituției.

· Grădinița va asigura tuturor copiilor condiții optime, șanse egale, respectarea drepturilor copilului și promovarea demnității personale în toate activitățile desfășurate.
CAPITOLUL VI 
CONSULTAREA, MONITORIZAREA, EVALUAREA ȘI REVIZUIREA PDI

CONSULTAREA PDI
În procesul de revizuire a Planului de Dezvoltare Instituțională (PDI) s-au realizat consultări cu principalele categorii de actori implicați:

· Cadrele didactice, pentru identificarea priorităților strategice necesare realizării misiunii asumate de Grădinița cu program normal și prelungit „Nicholas Kindergarten”;

· Reprezentanții părinților, pentru a determina așteptările acestora, nivelul de satisfacție și aspectele ce necesită îmbunătățire;

· Aspectele identificate ca fiind prioritare pentru părinți au fost integrate în obiectivele și acțiunile planului, pentru a fi dezvoltate în etapele viitoare.

Consultările au fost efectuate în perioada august-septembrie, înainte de revizuirea PDI, și vor fi reluate la începutul fiecărui an școlar, pentru a permite revizuirea și actualizarea planului în funcție de evoluția grădiniței și nevoile acesteia.

Activitățile de monitorizare și evaluare vor urmări:

· colectarea și organizarea datelor, pentru sprijinirea monitorizării etapelor de realizare a țintelor stabilite, prin intermediul bazei de date a grădiniței;
· analiza informațiilor privind atingerea țintelor;
· evaluarea progresului, prin compararea rezultatelor obținute cu obiectivele și termenele planificate;

· evaluarea costurilor, pentru a identifica concordanța sau neconcordanța dintre resursele planificate și cele utilizate;

· evaluarea calității, prin măsurarea nivelului de conformitate cu standardele de calitate aplicabile în învățământul preșcolar privat.

MONITORIZAREA PDI
Implementarea măsurilor și acțiunilor stabilite în cadrul revizuirii Planului de Dezvoltare Instituțională, se realizează printr-un proces planificat, judicios, adaptat obiectivelor strategice și nevoilor unității de învățământ, dar și resurselor materiale, financiare și umane disponibile. Programele și acțiunile concrete sunt organizate în planuri manageriale anuale, care pot fi revizuite și ajustate în funcție de evoluția grădiniței și de contextul educațional.
Monitorizarea se va realiza prin:

· Evaluarea derulării acțiunilor planificate în cazul problemelor bine definite;

· Analiza și soluționarea problemelor mai complexe sau structurate impropriu;

· Adaptarea stilului managerial în funcție de situațiile concrete apărute în grădiniță.

Monitorizarea managerială
Cea mai frecventă formă de monitorizare pe care o vom folosi va fi cea de tip managerial, adică vor fi monitorizați indicatorii:

· Eficacitatea – gradul de atingere a obiectivelor stabilite;
· Economicitatea – modul de utilizare rațională a resurselor disponibile;
· Eficiența – raportul dintre rezultate și resurse consumate;
· Efectivitatea – aspectele care arată dacă ceea ce facem este chiar ceea ce trebuie să facem.
În asociere cu acești indicatori, vom monitoriza frecvent gradul de satisfacție al beneficiarilor serviciilor educaționale oferite de Grădinița cu program normal și prelungit ”Nicholas Kindergarten”.
Monitorizarea inovației și creativității

Vom folosi de asemenea și acest tip de monitorizare, având în vedere ca inovația, creativitatea reprezintă o cale esențială de asigurare a calității educației:
· măsura în care personalul și actorii educaționali (cadre didactice, personal auxiliar, părinți și copii) adoptă, participă sau inițiază procese de schimbare;

· modul în care aceste schimbări sunt corectate, îmbunătățite și aliniate standardelor de calitate în educație.

Valorificarea datelor colectate

Datele obținute prin monitorizare vor fi utilizate pentru:

· Evaluarea gradului de realizare a obiectivelor și țintelor strategice;

· Măsurarea implicării tuturor actorilor educaționali;

· Determinarea impactului asupra mediului intern și extern al grădiniței;

· Analiza costurilor și oportunităților de continuare sau dezvoltare a proiectelor și acțiunilor.
Responsabilități și plan de acțiune:
· Planurile manageriale vor fi monitorizate de echipele de cadre didactice implicate în elaborarea acestora;

· Concluziile și recomandările rezultate din evaluare vor fi incluse în raportul anual privind starea învățământului în unitate, cu propuneri pentru măsuri corective sau ameliorative;

· Directorul grădiniței este responsabil de atingerea obiectivelor, implementarea măsurilor de optimizare și definirea direcțiilor strategice de acțiune;

· Monitorizarea este realizată permanent, prin planificări periodice pe domenii funcționale (didactic și managerial) și evaluări interne realiste ale tuturor factorilor implicați;

· Fiecare domeniu funcțional va fi analizat și prioritizat pentru a eficientiza activitatea compartimentelor și a asigura atingerea țintelor strategice;

· Rezultatele implementării PDI revizuit, vor fi analizate în termeni de impact asupra grupurilor țintă: ante/preșcolarii, părinții, personalul grădiniței și partenerii comunitari, pentru corectarea în timp real a eventualelor disfuncționalități.
EVALUAREA PLANULUI DE DEZVOLTARE INSTITUȚIONALĂ
Evaluarea are ca scop principal compararea performanțelor obținute cu cele planificate, precum și ajustarea proceselor și rezultatelor în sensul dorit, pentru creșterea calității actului educațional și a mediului de învățare.
Procesele prin care se asigură calitatea sunt:

· Planificarea și derularea activităților curriculare și extracurriculare, adaptate nevoilor și particularităților fiecărui copil;

· Asigurarea resurselor necesare pentru desfășurarea activităților de învățare și organizarea situațiilor de învățare eficiente;

· Activitatea cadrelor didactice în grupă, în cadrul grădiniței și în comunitate;

· Obținerea, colectarea și evaluarea rezultatelor învățării;

· Managementul strategic și operațional al grădiniței;

· Asigurarea unei comunicări eficiente cu actorii educaționali principali (copii și părinți) și cu întreaga comunitate, precum și implicarea comunității în viața școlară;

· Evaluarea complexă și integrată a întregii activități a unității educaționale.
Evaluarea va fi realizată la intervale de maximum 6 luni, stabilite de Consiliul de Administrație al grădiniței. La finalul perioadei de derulare a PDI, se va realiza o evaluare sumativă, cu scopul de a analiza impactul general al măsurilor implementate.
Surse de date pentru evaluare vor fi:
· Oferta curriculară (discipline opționale și programe extracurriculare);

· Activitatea copiilor, documentată prin evaluări și portofolii individuale;

· Evaluarea formativă și documentele aferente;

· Activitățile extracurriculare desfășurate;

· Procesele verbale ale Consiliului de Administrație;

· Rapoartele comisiilor interne (extracurriculare, perfecționare, proiecte și parteneriate);

· Rapoartele individuale ale cadrelor didactice;

· Chestionarele aplicate părinților și cadrelor didactice;

· Alte instrumente de evaluare și monitorizare CEAC.
Instrumente de evaluare:
· Autoevaluarea cadrelor didactice și a echipei manageriale;

· Chestionare de satisfacție și evaluare;

· Observații directe în activități;

· Fișe de apreciere și feedback individual;

· Rezultatele materialelor și proiectelor educaționale;

· RAEI (Raport anual de evaluare internă);
· Fișe de evaluare anuală a personalului și a activităților.

Itemi de evaluare:
· Calitatea procesului de învățare – gradul de adaptare a activităților la nevoile copiilor și eficiența metodei de predare;

· Calitatea comunicării și a relațiilor interpersonale – între copii, părinți și personalul grădiniței;

· Calitatea managementului unității – eficiența deciziilor strategice și operaționale, precum și implementarea planului de dezvoltare instituțională.
PROGNOZA  PRIVIND SITUAȚIA  LA  ÎNVĂȚĂTURĂ

În următorii 5 ani, Grădinița cu program normal și prelungit „Nicholas Kindergarten” își propune:

· Achizițiile fundamentale: Toți copiii vor dobândi competențele de bază prevăzute în Curriculumul pentru educație timpurie, prin programe care asigură un caracter educativ și formativ complet, adaptat fiecărei grupe de vârstă.

· Evaluări obiective și corecte: Evaluările formative și sumative vor fi realizate periodic, astfel încât progresul fiecărui copil să fie monitorizat și să fie identificate timpurii nevoile de intervenție.

· Planuri individualizate: Educatoarele vor întocmi planuri de dezvoltare, remediere sau performanță pentru fiecare copil, cu obiective clare și strategii de implementare, inclusiv implicarea părinților în susținerea progresului.

· Monitorizarea continuă: CEAC va realiza statistici periodice privind implementarea planurilor remediale, de dezvoltare sau performanță, pentru fiecare grupă.

· Implicarea părinților: Părinții vor fi informați despre progresul copiilor prin rapoarte și sesiuni de feedback, și vor primi recomandări concrete pentru susținerea învățării acasă.

· Indicatori de performanță: Procentul de copii care ating competențele prevăzute, progresul în dezvoltarea socio-emoțională, psiho-motrică și creativă, participarea la activități extracurriculare și gradul de implicare al părinților.

Aceste măsuri vor permite o evaluare obiectivă a progresului, corelarea cu obiectivele planului managerial anual și ajustarea continuă a procesului educațional în funcție de nevoile reale ale copiilor.
PROGNOZA PRIVIND TRAIECTUL ŞCOLAR AL COPIILOR ABSOLVENȚI
Pentru absolvenții grădiniței, planul pe următorii 5 ani prevede:

· Dezvoltarea parteneriatelor cu școlile primare: Grădinița va consolida colaborarea cu școli care cunosc activitatea, specificul și performanțele noastre, astfel încât tranziția copiilor să fie optimă. Se vor încheia cel puțin două parteneriate anuale.

· Monitorizarea traiectoriei școlare: Responsabilul cu parteneriatele va raporta Consiliului de Administrație progresul a trei copii din fiecare grupă care au trecut la școală, urmărind: rezultatele școlare, integrarea în activități curriculare și extracurriculare, aptitudinile și comportamentele.

· Feedback și ajustare a programelor grădiniței: Datele colectate de la școlile partenere vor fi utilizate pentru optimizarea programelor educaționale, ajustarea metodologiilor și pregătirea mai eficientă a viitorilor preșcolari.

· Comunicarea cu părinții: Informațiile privind traiectoria școlară vor fi comunicate părinților pentru a sprijini continuitatea educațională și pentru a susține dezvoltarea armonioasă a copiilor.

· Indicatori de succes: Gradul de integrare în școală, adaptarea la cerințele curriculare și extracurriculare, nivelul competențelor socio-emoționale și cognitive dobândite în grădiniță.

Evaluarea finală a PDI revizuit, va măsura gradul de realizare a acestor obiective și va fi corelată cu planul managerial anual, oferind informații pentru îmbunătățirea continuă a activității grădiniței și pentru luarea deciziilor strategice privind educația și managementul instituțional.

INDICATORI DE EVALUARE A PLANULUI DE DEZVOLTARE INSTITUȚIONALĂ
	INDICATORI
	PERIOADA
	TERMEN
	RESPONSABILI

	1. Elaborare 100 broşuri informative ale grădiniţei

Promovarea ofertei educaţionale în cadrul comunității locale.
	Iunie/anual
	30 Iunie 
	Conducerea grădiniţei

	2.Creșterea numărului de copii din planul de școlarizare cu 15%.
	Iunie/Anual
	Iunie/Anual
	Consiliul de administrație și Consiliul profesoral

	3. Reducerea ratei de absenteism cu 15%.
	Anual
	Anual
	Conducerea grădiniței

	4. Alegerea auxiliarelor şi listelor cu necesar de alte materiale şcolare.
	 August/Septembrie/Anual
	1 Septembrie/Anual
	Comisia pentru curriculum

	5. Realizarea calitativă a probelor de evaluare iniţiale și stabilirea grupelor de nivel și performanță, pentru tratarea diferențiată.
	Septembrie/Anual
	15 Septembrie/anual
	Educatoarele

	6. Stabilirea programului a cel puțin 4 activităţi extracurriculare şi elaborarea programele opţionalelor.
	Septembrie/Anual
	15 Septembrie/anual
	Educatoarele şi conducerea grădiniţei

	7. Îmbunătățirea conținutului portofoliilor educatoarelor şi ale copiilor.
	Tot parcursul anului școlar


	Pe parcursul anului școlar
	Educatoarele

	8. Întalniri cu părinții și ședințe individuale de câte ori este cazul.
	Lunar
	Anual
	Educatoarele, conducerea grădiniței

	9. Creșterea calitativă a achizițiilor din unitate.
	Permanent
	Permanent
	Administratorul de patrimoniu

Educatoarele

	10. Desfăşurarea a două lecţii demonstrative şi deschise cu părinţii.
	De două ori pe an
	De două ori pe an
	Educatoarele

	11. Organizarea a două parteneriate cu scopuri caritabile cu spitale sau case de copii, cămine de bătrâni, etc.
	De două ori pe an
	De două ori pe an
	Educatoarele

	12. Realizarea asistențelor la activitățile fiecărei educatoare şi elaborarea caracterizărilor scrise.
	Anual, conform graficului de asistențe stabilit la începutul anului școlar
	Anual, conform graficului de asistențe stabilit la începutul anului școlar
	Directorul 

	13. Organizarea serbărilor şcolare şi cu ocazia sărbătorilor naţionale.
	De două ori pe an
	De două ori pe an
	Educatoarele 

	14. Întocmirea calitativă a documentelor şi rapoartelor care înregistrează progresul individual al copiilor.
	De două ori pe an
	De două ori pe an
	Educatoarele

	15. Realizarea a cel puțin 5 parteneriate şcolare.
	Anual
	Sfarsitul anului școlar
	Directorul

	16. Întâlniri cu personalităţi sau reprezentanţi de seamă ai comunităţii.
	De două ori pe an
	De două ori pe an
	Directorul

	17. Două sesiuni de perfecţionare a cadrelor didactice, schimburi de experienţă cu educatoarele altor grădiniţe.
	De două ori pe an
	De două ori pe an
	Directorul

	18. Reînnoirea anuală cu 20% a bazei materiale conform necesităţilor.
	Anual
	Finalul anului şcolar
	Conducerea

	19. Creșterea  fondului de carte conform nevoilor şi creşterii nr. de copii.
	Lunar
	Finalul anului şcolar
	Cadrele didactice

	20. Revizuirea anuală a stării optime de funcţionare a clădirii.
	Anual
	Iunie - anual
	Conducerea grădiniței

	21. Asigurarea permanentă a unui stoc de rezervă de materiale de protecție pentru copii și personal.
	Anual
	Cât este necesar
	Conducerea grădiniţei

